Οι προοδευτικές ευκαιρίες στο «σώμα του Χριστού». | παπα Καλλίνικος\n← Σήμερα κάνε κάτι καλύτερο από χτες!\nΕλάτε στην 15η παιχνιδαγορά μας! →\nΟι προοδευτικές ευκαιρίες στο «σώμα του Χριστού».\nPosted on 18/10/2012\tby pkallinikos\nΜε αφορμή την θεατρική παράσταση CORPUS CHRISTI.\nΤα τελευταία χρόνια η χώρα μας βιώνει την μεγαλύτερη οικονομική κρίση στην ιστορία της. Η κρίση αυτή δεν έχει μόνο οικονομικά χαρακτηριστικά αλλά και πολιτικά, κοινωνικά, πολιτιστικά και κυρίως ηθικά. Είναι μια κατ’ εξοχήν ηθική κρίση που συμπαρασύρει όλα τα επίπεδα της ζωής των Ελλήνων. Μέσα σε αυτήν την αντάρα των συνεχιζόμενων μέτρων, που οδηγούν στην κοινωνική εξαθλίωση και τους πολίτες στην καθημερινή αγωνία της επιβίωσης, βρίσκουν ευκαιρία δύο τάσεις στον χώρο της κοινωνίας για να αναμετρηθούν και να επιβάλλουν τις απόψεις τους. Η μία τάση είναι οι λεγόμενες προοδευτικές δυνάμεις της χώρας, που προσπαθούν σε ένα ημιθανές κράτος να πραγματώσουν τις ιδέες τους και η άλλη τάση είναι ο ορθοδοξισμός, δηλαδή, τάσεις προς πολιτική εργαλειοποίηση της Ορθοδοξίας, που οδηγεί σε μια παράξενη όσμωση πίστης και εθνικισμού. Με τον ορθοδοξισμό δεν θα ασχοληθούμε γιατί επίσημα η Ιεραρχία τον έχει καταδικάσει και συλλογικά και ατομικά. Θα αρκεστώ να αναφέρω για τους οπαδούς της τον λόγο του Αγίου Ισαάκ του Σύρου: <<Άνθρωπος ζηλωτής ουδέποτε φθάνει την ειρήνη της διάνοιας>>. Οι προοδευτικές δυνάμεις στην προσπάθεια τους να επιβάλουν τις απόψεις τους χρησιμοποιούν όλα τα μέσα ακόμα και την τέχνη για την επίτευξη των στόχων τους. Αναφέρομαι στην θεατρική παράσταση CORPUS CHRISTI. Αρχικά θα ήθελα να τονίσω την αυτονόητη απέχθεια σε κάθε μορφή βίας από όπου και αν προέρχεται. Η κάθε μορφή τέχνης πρέπει ελεύθερα να παρουσιάζεται και να κρίνεται.\nΕδώ όμως γεννιέται ένα κρίσιμο ερώτημα που κρίνει και έναν επικίνδυνο σκοπό. Το ερώτημα είναι πως: αν μπορεί για χάρη της ελευθερίας του λόγου και της τέχνης να υποκατασταθεί η ιστορία, να αλλάξει η ιστορία. Αν η απάντηση είναι θετική, που δυστυχώς αυτό φανερώνεται στις μέρες μας, πάνω σε αυτή την κατάφαση πάτησε και η ιστορικός και βουλευτής και δημιούργησε την δικιά της εκδοχή για την μικρασιατική καταστροφή. Αφού η τέχνη μπορεί να αλλάξει την ιστορία έτσι και η ιστορικός μπορεί να ισχυριστεί ότι: << οι μικρασιάτες συνωστίζονταν στην προκυμαία της Σμύρνης για να θαυμάσουν τα κανόνια του αγγλικού και του αμερικάνικου στόλου και όσοι από αυτούς πνίγηκαν δεν ευθύνονται οι τούρκοι γι αυτό αλλά οι ίδιοι γιατί δεν ήξεραν κολύμπι. Η γενοκτονία των Ποντίων δεν οφείλεται σε ενέργειες της Τουρκίας αλλά στην απόφαση των Ποντίων για μαζική εκδρομή στην έρημο της Ανατολίας, όπου πέθαναν από δίψα γιατί ξεχάσανε να πάρουνε νερό>>. Άρα αφού η τέχνη μπορεί να αλλάξει την ιστορία αυτό κάνει και η ιστορικός και βουλευτής, την αλλάζει και δημιουργεί της <<περπατησιά της >. Εξάλλου αυτό φαίνεται και από τον επίσημο ιστότοπο που διαφημίζει την παράσταση CORPUS CHRISTI . Χαρακτηριστικά σας αναφέρω τι γράφουν για να παρουσιάσουν το έργο τους. << Επανεξετάζοντας και αναδημιουργώντας την πιο γνωστή ιστορία του κόσμου >>. Αλήθεια τι σημαίνει επανεξετάζοντας και αναδημιουργώντας; Παρακάτω λένε: << το CORPUS CHRISTI είναι ένα έργο που αφηγείται με καινούργιο τρόπο την πιο παλιά και πλέον αμφιλεγόμενη ιστορία των ανθρώπων σε μια περίοδο που περισσότερο από ποτέ παλεύουμε να φιλτράρουμε τα όσα μας έχουν σερβιριστεί ως επίσημη αλήθεια και ιστορία >>. Τι σημαίνει με καινούργιο τρόπο; Τι σημαίνει η πλέον αμφιλεγόμενη ιστορία του ανθρώπου; Και τι σημαίνει ότι παλεύουμε να φιλτράρουμε τα όσα μας έχουν σερβιριστεί ως επίσημη αλήθεια και ιστορία; Να το ξεκαθαρίσουμε.\nΗ τέχνη, σε κάθε μορφή, τσακίζει τις ιδέες που δεν πιστεύει αλλά ποτέ την ιστορικότητα και την πορεία των ανθρώπων. Η τέχνη αποδοκιμάζει τα γεγονότα αλλά ποτέ δεν αλλάζει τον ιστορικό τους πυρήνα. Η τέχνη αναδεικνύει την ιστορία ως αλήθεια αλλά ποτέ δεν την αλώνει. Η τέχνη δεν κατασκευάζει ιστορία αλλά υπηρετεί την αλήθεια. Το CORPUS CHRISTI δεν υπηρετεί την τέχνη αλλά την σκοτώνει γιατί δολοφονεί την αλήθεια. Και αφήνω στην άκρη θεολογικά και εκκλησιαστικά επιχειρήματα. Εδώ έρχεται η Εκκλησία στην συγκεκριμένη περίπτωση η Ιεραρχία και για άλλη μια φορά σώζει την τέχνη με την σοφή της ανακοίνωση. Η Εκκλησία δεν απαγορεύει την παράσταση( η Εκκλησία δεν είναι κατασταλτικός μηχανισμός αλλά ούτε και δεκανίκι του κράτους) αλλά δεν τη συνιστά στους πιστούς, γιατί δεν παρουσιάζει την αλήθεια. Σε αυτή τη θέση θα έπρεπε να συνταχθούν και όλοι οι πνευματικοί άνθρωποι του τόπου και κυρίως οι καλλιτέχνες του θεάτρου. Τι σκοπό έχει όλο αυτό; Είναι άλλη μια ευκαιρία για να οδηγηθεί η Εκκλησία στο κοινωνικό περιθώριο και να αλλάξει η ιστορία του τόπου. Να ενστερνιστούν απόλυτα επιτέλους αυτοί οι χωριάτες Έλληνες το πνεύμα της εσπερίας και να γίνουν Γάλλοι. Άθρησκο κράτος με άθρησκους και αδιάφορούς πολίτες, χωρίς ιστορία. Ο πνεύμονας ζωής του ελληνισμού, η ορθοδοξία και η ιστορία πρέπει να χάσουν τον αέρα τους. Πνευματική ασφυξία. Με σύνθημα αλλάξτε την ιστορία, απομονώστε την εκκλησία. Σκοπός είναι να γίνει η εκκλησία ένα ασήμαντο θρησκευτικό σωματείο που να πρεσβεύει έναν ακίνδυνο και γλυκύτατο <<Χριστούλη >>. Ο Χριστός είναι <<μωρία >> και σημείο αντιλεγόμενο και σήμερα και αποτελεί σκάνδαλο και για τον Καϊάφα και για τον Πιλάτο. Σημείο αντιλεγόμενο στο πέρασμα των καιρών γίνεται εξ ίσου και κάθε τι που συνεχίζει τη φανέρωση και την παρουσία του Χριστού, η Εκκλησία δηλαδή. Η Εκκλησία ως <<υποκατάσταση >> του Χριστού στη σκηνή της ιστορίας φανερώνει μια <<καινή ζωή>> ενός άλλου πολιτεύματος αποικία σ’ αυτό το μάταιο κόσμο. Το πολίτευμα της αγάπης. Η Εκκλησία προσφέρει τον καταστατικό χάρτη της ανθρώπινης ελευθερίας με θεμελιακές αρχές: την πτωχεία, που ελευθερώνει από την επιρροή του υλικού, την αγνότητα που απελευθερώνει από την δουλικότητα του σαρκικού, την υπακοή που ελευθερώνει από την ειδωλολατρική επιρροή του εγώ, την άσκηση που μεταμορφώνει, την αγάπη που αγκαλιάζει το κάθε τι και τον θάνατο που ανασταίνει. Αλλά πόσο χρήσιμη είναι η Εκκλησία που πρεσβεύει όλα αυτά; Στην εποχή μας καθόλου. Αφού ελευθερία είναι η αύξηση και γρήγορη ικανοποίηση των αναγκών και ευδαιμονισμός η υπερηφάνεια και ο εγωισμός. Η Εκκλησία ή θα μπει στην άκρη ή θα αποκτήσει το πνεύμα του κόσμου και θα γίνει μια νυσταλέα Εκκλησία. Η Εκκλησία όμως θα παραμείνει κιβωτός και ορμητήριο. Θα μάχεται πάντα με γνώμονα την αλήθεια για να καταρρεύσουν όλες αυτές οι άρριζες και ανυπόστατες προοδευτικές ασυναρτησίες. Και ας χλευάζεται σήμερα ο χριστιανός που θέλει να κερδίσει την αιωνιότητα νηστικός και ανόητος. Δεν φοβίζει τους χριστιανούς το γεγονός ότι το σεμνό και ιεροπρεπές εμπαίζεται και προπηλακίζεται. Το αναιδές και αρρωστημένο προβάλλεται, κυκλοφορεί ελεύθερα και θεωρείται φυσιολογικό και καλλιτεχνικό. Η Εκκλησία μπορεί να φαίνεται πως βρίσκεται σε σιωπή. Είναι η αμίλητη άρση του σταυρού. Μπορεί να δεικνύει μια στωική απάθεια και μια αποδοχή των δυσάρεστων καταστάσεων, αλλά η ερμηνεία για μια μοιρολατρική και παθητική στάση είναι παρακινδυνευμένη. Η Εκκλησία δεν προσφέρει έναν σπαρακτικό απελπισμό, παρά μια κάθαρση ψυχής, άπλωμα και όραμα. Αυτό που χρειαζόμαστε σήμερα είναι μια πνευματική μεταπολίτευση στην βάση του Ελληνισμού και της Ορθοδοξίας. Την εκκίνηση θα προσφέρει πάλι η Εκκλησία. Πραγματοποιώντας μέσα της το μεγαλύτερο θαύμα που πιστεύει. Την μετάνοια. Μετανοώ γιατί τραυματίζω την ελπίδα άθρησκου ανθρώπου να αναζητήσει στην Εκκλησία τη σωτηρία του. Η Εκκλησία έχει πάντα σκοπό της τη ρήξη με το κακό και την μεταμόρφωση του κόσμου. Ο Ωριγένης έλεγε πως ο καιρός της ειρήνης είναι καλός για τον σατανά γιατί κλέβει από την Εκκλησία τους μάρτυρές της. Γιατί τι αξία, τι σημασία, έχει η τέχνη αν δεν είναι αλήθεια, ζωή και ιστορία. Αν δεν είναι μνήμη, που πάει να πει ζωή.\nOne Response to Οι προοδευτικές ευκαιρίες στο «σώμα του Χριστού».\nΟ/Η Εν Ελλάδι λέει:\n19/10/2012 στο 22:19\nΗ κάθε μορφή τέχνης πρέπει ελεύθερα να παρουσιάζεται, εφόσον δεν αντίκειται στα δικαιώματα και κυρίως δεν προσβάλλει τα λατρευτικά πιστεύω συνανθρώπων μας. Η ελευθερία είναι η λογική του μέτρου, στα όρια της, πράττουμε ό,τι θέλουμε αρκεί να μη βλάψουμε κάποιον άλλον.\nΗ ανηθικότητα με την οποία προσέγγισαν, την «πιο γνωστή ιστορία του κόσμου», εξώθησε καθημερινούς, φιλήσυχους ανθρώπους σε έντονες διαμαρτυρίες, χωρίς ωστόσο να επιτευχθεί το κλείσιμο των παραστάσεων. Για ακόμα μία φορά, κάποιοι θα αποκομίσουν στο όνομα της τέχνης κέρδη, χρησιμοποιώντας και ποντάροντας στη φήμη Του Κυρίου.\nΣε αυτή τη χώρα, που γέννησε τη δημοκρατία γιατί δεν εναρμονίζονται τα δικαιώματα με την ισότητα των πολιτών; Γιατί μπορεί ο καθένας να χλευάζει τα ιερά και τα όσια χωρίς να υφίσταται οποιαδήποτε κύρωση; Ελευθερία στο λόγο έχουν μόνο οι άλλοι…αλλά ποτέ οι Χριστιανοί..


Η λεπτομέρεια κάνει τη διαφορά στα νέα μοντέλα της A. LANGE & SÖHNE για το 2021 | Η ΚΑΘΗΜΕΡΙΝΗ\nΗ λεπτομέρεια κάνει τη διαφορά στα νέα μοντέλα της A. LANGE & SÖHNE για το 2021\n09.04.2021 • 12:10\nΛίγα και καλά μας επιφύλαξε για το 2021 η Σαξονική manufacture, η οποία προτιμά να μιλούν τα ίδια τα ρολόγια της με την υψηλή ποιότητά τους. Είναι εύκολο άλλωστε να διακρίνει κανείς αμέσως την βαθιά τεχνογνωσία, την κλασική σε προσανατολισμό αλλά απολύτως σύγχρονη σχεδίαση, τη διακριτική κομψότητα που αντέχει στον χρόνο, την άρτια κατασκευή, το έξοχο φινίρισμα και φυσικά τους πρωτοποριακούς σε σύλληψη και εκτέλεση μηχανισμούς, που δημιουργούνται από το Α ως το Ω in-house, στη manufacture της εταιρείας στην πόλη Glashütte της Γερμανίας. Για την A. Lange & Söhne είναι οι μικρές, σχεδόν ανεπαίσθητες διαφορές που πολλές φορές έχουν τη μεγαλύτερη σημασία. Σε αυτό το μήκος κύματος κινούνται και οι νέες δημιουργίες της που παρουσιάστηκαν στη φετινή διαδικτυακή πλατφόρμα Watches and Wonders. Κανονικά εμείς οι δημοσιογράφοι θα είχαμε την ευκαιρία να δούμε, να αγγίξουμε και να φορέσουμε τα νέα ρολόγια στο Σαλόνι της Γενεύης, ας όψεται όμως ο κορωνοϊός και οι περιορισμοί του. Ας δούμε λοιπόν τις νέες δημιουργίες της Lange, που είναι, όπως πάντα, συναρπαστικές…\nO λεπτός, διακριτικός τρόπος με τον οποίο ενσωματώθηκαν οι ημερολογιακές ενδείξεις του διηνεκούς ημερολογίου στο τόσο χαρακτηριστικό καντράν του Lange 1 είναι και η μεγάλη επιτυχία του Lange 1 Perpetual Calendar. Σχεδόν δεν καταλαβαίνεις ότι είναι ένα τόσο υψηλής πολυπλοκότητας ρολόι. Στα αριστερά βρίσκεται η εμβληματική μεγάλη ημερομηνία της Lange, παρακάτω η ένδειξη ημέρας της εβδομάδας με έναν δείκτη άμεσης επαναφοράς και κάτω η ένδειξη φάσης της Σελήνης, η οποία επιπλέον ενημερώνει εάν είναι μέρα ή νύχτα. Στην περιφέρεια του καντράν υπάρχει δακτύλιος με τους μήνες και σε ένα διακριτικό παράθυρο στο 6 εμφανίζεται η ένδειξη του έτους.\nΤο νέο αυτό μοντέλο φιλοξενείται σε κάσα διαμέτρου 41,9 χιλιοστών από ροζ χρυσό συνδυασμένη με γκρι καντράν ενώ υπάρχει και μία συλλεκτική έκδοση 150 κομματιών από λευκό χρυσό 18Κ με καντράν από ατόφιο ροζ χρυσό.\nΗ μαγεία του έναστρου ουρανού υπό το σεληνόφως είναι το βασικό θέμα του νέου Little Lange 1 Moon Phase. Χιλιάδες αστεράκια μοιάζουν να λαμπυρίζουν επάνω στο βαθύ μπλε καντράν του ρολογιού που είναι φτιαγμένο από λευκό χρυσό 18Κ σε διάμετρο 36,8 χιλιοστά. Στη δεξιά πλευρά του καντράν δεσπόζει επάνω η μεγάλη ημερομηνία της και κάτω βρίσκεται σε τροχιά ένα φεγγάρι από λευκό χρυσό και η ένδειξη φάσης της Σελήνης έχει υπολογιστεί να παραμείνει ακριβής για 122,6 χρόνια.\nTo ρολόι υπάρχει σε δύο εκδοχές, με ή χωρίς διαμάνια. Στη δεύτερη εκδοχή του έχει στεφάνη στολισμένη με 56 μπριγιάν, δημιουργώντας μία απαστράπτουσα κορνίζα γύρω από το φαντασμαγορικό καντράν.\nΜέχρι σήμερα το Triple Split είναι ο μοναδικός rattrapante χρονογράφος στον κόσμο που μπορεί να μετρήσει προσθετικά και συγκριτικά χρονικά διαστήματα διάρκειας έως και 12 ωρών. Το 2018 είχε ταράξει τα νερά όταν πρωτοπαρουσιάστηκε σε έκδοση από λευκό χρυσό. Τώρα επιστρέφει σε μία συλλεκτική έκδοση 100 αντιτύπων από ροζ χρυσό με μπλε καντράν και επιροδιωμένους μετρητές.\nΜείνετε συντονισμένοι στο HOURS για πιο διεξοδικές περιγραφές και video των νέων μοντέλων.\nΠερισσότερες πληροφορίες για την A. Lange & Söhne εδώ.\nLANGE & SÖHNE Little Lange 1 Moon Phase “25th Anniversary”\nΤα 20 ωραιότερα σπορ ρολόγια με μπρασελέ του 2020\n10 κορυφαία perpetual calendars του 2019\nΑυτά είναι τα νέα μοντέλα της Rolex για το 2021\nΞεκινά αύριο η μεγαλύτερη ψηφιακή έκθεση ωρολογοποιίας Watches & Wonders\nΠοιο αγαπημένο υλικό της RADO ντύνει το νέo Captain Cook;\nO χρυσός έγινε πράσινος από την MONTBLANC!\nH επαναστατική καινοτομία του FREDERIQUE CONSTANT Slimline Monolithic Manufacture 40Hz\nΓιατί ο Chronomaster Sport είναι τόσο σημαντικός για την ΖΕΝΙΤΗ;


red rock views: Φεβρουαρίου 2013\nΑναρτήθηκε από do.b4tool8 στις 6:02 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠριν 22 χρόνια σαν αύριο (27 Φεβρουαρίου 1991), η Αλέκα Παπαρήγα εξελέγη γενική γραμματέας του ΚΚΕ, σε μια ψηφοφορία κατά την οποία συγκέντρωσε 57 ψήφους. Χαμένος αντίπαλός της, με 53 ψήφους, ήταν ο Γιάννης Δραγασάκης. Όσο σκέφτομαι ότι αν τότε έπεφταν ανάποδα 3 ψήφοι...μόλις 3 ψήφοι...γενικός γραμματέας των ελλήνων κομμουνιστών θα είχε αναδειχθεί ο σημερινός συριζαίος καραγκιοζάκος, με πιάνει σύγκορμη ανατριχίλα...\nαποσπασματα απο το Cogito Μούφα η "αριστερή" επανάσταση\nΣΥΡΙΖΑ: Στη δευτέρα παρουσία η επιστροφή μισθών στα προ κρίσης επίπεδα\nΚαι αυτό το γεγονός δε σταματάει με τις δηλώσεις του Γ. Δραγασάκη, γιατί τη σκυτάλη παίρνει ο Γιώργος Σταθάκης, υπεύθυνος τομέα ανάπτυξης του ΣΥΡΙΖΑ, ο οποίος σε συνέντευξή του στο «Βήμα της Κυριακής» ξεκαθαρίζει: «Η επιστροφή μισθών και συντάξεων σε επίπεδα συμβατά με εκείνα προ του 2009 μπορεί να γίνει μόνο υπό την προϋπόθεση ότι η οικονομία ανακάμπτει και βρίσκεται στα επίπεδα του 2009. Αυτό είναι μια σταδιακή διαδικασία». Τι λέει ο Γ. Σταθάκης: Ότι η επιστροφή των μισθών και των συντάξεων στο επίπεδο του 2009 απαιτεί και καπιταλιστική ανάπτυξη αντίστοιχου μεγέθους με εκείνη που υπήρχε το 2009. Άρα διατήρηση ή και επιδείνωση των εξευτελιστικών μισθών και παραπομπή της όποιας σταδιακής αποκατάστασής τους στο μακρινό μέλλον. Όσο για το πόσο μακρινό είναι αυτό το μέλλον, αρκεί να αναλογιστεί κανείς ότι οι απώλειες του ΑΕΠ από το 2009 είναι 20%, που σημαίνει ότι ακόμα και όταν έρθει η καπιταλιστική ανάπτυξη -που με τις προβλέψεις των ίδιων των ιμπεριαλιστικών οργανισμών προβλέπεται κάτω από 1%- φανταστείτε πόσος καιρός απαιτείται για να καλυφθεί αυτό το 20%, ώστε να επανέλθουν σταδιακά οι μισθοί και οι συντάξεις στα προ κρίσης επίπεδα. Αυτό που τάζει ο ΣΥΡΙΖΑ στο λαό για επάνοδο των μισθών στα προ κρίσης επίπεδα παραπέμπεται στη «δευτέρα Παρουσία». Χώρια που ο λαός έχει πείρα από την καπιταλιστική ανάπτυξη, καθώς δεν έχουν περάσει πολλά χρόνια από τότε που η Ελλάδα ονομαζόταν «θαύμα» του νότου και σημείωνε υψηλούς ρυθμούς ανάπτυξης, όταν οι μεγάλες επιχειρήσεις «έσκαγαν» από κέρδη αλλά οι εργαζόμενοι έβλεπαν αυξήσεις στους μισθούς κατά 77 λεπτά του ευρώ…\nΤι άλλο να προσθεσω στο θεμα τωρα;\nΔεν πανε να ξεκολ....ούνε, λεω εγω...\nή μήπως το εχουν ήδη κάνει;...\nΑναρτήθηκε από do.b4tool8 στις 3:28 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Κριτική σε Κόμματα, humour\nΕξοργίζεσαι, λες, με τούτες τις καριόλες;\nΑλλά τρέμεις μπροστά στις καρμανιόλες\nΜα ποιος κρατά μαχαίρι και μπαλτά εντέλει;\nΚαι ποιον κρεμάνε στο τσιγκέλι;\nΕσύ, λοιπόν, μην πιάσεις αιχμηρά εργαλεία;\nΕσύ θα είσαι πάντα η λεία;\n(γράφτηκε μ' αφορμή το παρακάτω κείμενο στον Ριζο)\nΤο πρόγραμμα της «Επιταγής εισόδου στην αγορά εργασίας για άνεργους έως 29 ετών», με το οποίο χρηματοδοτεί επιχειρήσεις για την εφαρμογή του, το Στρατηγικό Σχέδιο για την ανάπτυξη στον τομέα της Κοινωνικής Επιχειρηματικότητας, με το οποίο βαφτίζονται οι άνεργοι «επιχειρηματίες», και πρόγραμμα που θα αφορά στις οικογένειες χωρίς ούτε έναν εργαζόμενο, δηλαδή για προσωρινή 5μηνη απασχόληση σε υπηρεσίες δήμων με μισθούς εξαθλίωσης, παρουσίασε χτες ο υπουργός Εργασίας. Είναι προγράμματα προκλητικού εμπαιγμού των νέων ανέργων και των οικογενειών που δεν έχουν ούτε ένα μισθό. Αντί η κυβέρνηση να τους στηρίξει αμέσως με αξιοπρεπές επίδομα και να τους απαλλάξει από φόρους - χαράτσια - χρέη, χρηματοδοτεί στο όνομα της καταπολέμησης της ανεργίας τις παρασιτικές ΜΚΟ και τις μεγάλες επιχειρήσεις. Η συγκυβέρνηση, η ΕΕ και τα άλλα κόμματα που λένε στο λαό ότι η λύση βρίσκεται στις καπιταλιστικές επενδύσεις, δε νοιάζονται για τους ανέργους, υποκρίνονται μόνο γιατί αξιοποιούν την ανεργία σε βάρος των ανέργων και των εργαζομένων για να συντρίψουν τα πιο βασικά δικαιώματα στους μισθούς, τις εργασιακές σχέσεις, το ασφαλιστικό και τις συντάξεις.\nΑναρτήθηκε από do.b4tool8 στις 10:49 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΧρειαζομαστε εχθρους. Χωρις αυτους, θα ειχαμε μονο τους εαυτους μας να κατηγορουμε. Με αυτους, εχουμε ενα βολικο καδο απορριματων για ολες τις ιδιοτητες που δυσκολευομαστε να ανεχτουμε στους εαυτους μας. Ειναι ευκολο να παραβαινουμε τους κανονες, να προσπερνουμε τους οδηγους σε αλλες λωριδες του αυτοκινητοδρομου, αλλα ειναι πολυ πιο ικανοποιητικο το να μισουμε εκεινον τον τυπο που χωθηκε μπροστα μας. Ο φαρισαισμος μας κανει να νιωθουμε καλα. Εμεις εχουμε δικιο. εκεινοι αδικο. Εμεις ειμαστε αθωοι, εκεινοι ενοχοι. Εμεις λεμε την αληθεια, εκεινοι ψεμματα. Εμεις εχουμε υπουργειο Αμυνας, εκεινοι υπουργειο Πολεμου. Τους θεωρουμε εχθρους μας, οχι επειδη ειμαστε απο φυσικου μας επιθετικοι, αλλα επειδη χτυπωντας αυτους, ερχομαστε εμεις πιο κοντα μεταξυ μας. Το να ερχομαστε πιο κοντα μεταξυ μας ειναι ωραιο αισθημα, ετσι κανουμε αυτο που φαινεται απαραιτητο ωστε να εχουμε αυτο το ωραιο αισθημα. Ανακαλυπτουμε κι αλλους εχθρους. Κατασκευαζουμε το κακο.\nαπόσπασμα απο κείμενο και φωτο στο celin\nΑναρτήθηκε από do.b4tool8 στις 9:24 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΔεν υπήρξα πάντοτε ο άνθρωπος που είμαι. Ολόκληρη τη ζωή μου μάθαινα για να γίνω ο άνθρωπος που είμαι, αλλά αυτό δεν σημαίνει ότι έχω ξεχάσει τον άνθρωπο που υπήρξα, ή, για να μιλήσω ακριβέστερα, τους ανθρώπους που υπήρξα. Κι αν ανάμεσα στους ανθρώπους εκείνους και σε μένα υπάρχει αντίφαση, αν νομίζω πως αλλάζοντας έχω μάθει, έχω προοδεύσει, όταν γυρίζω και κοιτάω εκείνους εκεί τους ανθρώπους, δεν ντρέπομαι καθόλου γι αυτούς, δεν μπορώ να πω - ε γ ώ - χωρίς αυτούς. Λουί Αραγκόν\nfrom a text in autobiographies\nΑναρτήθηκε από do.b4tool8 στις 8:50 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Λουί Αραγκόν\n(Krupskaya's “Reminiscences of Lenin” Life in London 1902-1903)\nΦτάσαμε στο Λονδίνο τον Απρίλιο του 1902.\nΗ απεραντοσύνη του Λονδίνου μας κατέπληξε. Αν και ο καιρός ήταν απαίσιος την ημέρα που φτάσαμε, Ο Βλαντιμίρ Ιλιτς ενθουσιάστηκε και άρχισε να κοιτάζει γύρω με περιέργεια σε αυτήν την ακρόπολη του καπιταλισμού, ο Πλεχάνοφ και οι συγκρούσεις με την σύνταξη ξεχάστηκαν προς στιγμήν.\nΣτο σταθμό συναντήσαμε τον Νικολάι Αλέξεγιεφ - ένα πολιτικό μετανάστη στο Λονδίνο, ο οποίος είχε μάθει άριστα την αγγλική γλώσσα. Ενήργησε ως οδηγός μας στην αρχή, καθώς βρεθήκαμε μάλλον αβοήθητοι. Νομίζαμε ότι ξέραμε αγγλικά, έχοντας πράγματι μεταφράσει ένα χοντρό βιβλίο στη Σιβηρία από τα αγγλικά στα ρωσικά (το βιβλίο των Ουέμπ ). Είχα σπουδάσει αγγλική στη φυλακή από μια μέθοδο αυτο-διδαχής, αλλά ποτέ δεν είχα ακούσει ούτε μια λέξη ομιλούμενα αγγλικά. Όταν αρχίσαμε τη μετάφραση των Ουέμπ στο Σουένσκογιε Ο Βλαντιμίρ Ιλιτς είχε φρικάρει με την προφορά μου. "Η αδελφή μου είχε μια καθηγήτρια Αγγλικών, αλλά ποτέ δεν ακουγόταν έτσι", μου είχε είπε. Εγώ δεν λογόφερα μαζί του κι άρχισα να μελετάω ξανά.\nΌταν φτάσαμε στο Λονδίνο διαπιστώσαμε πως δεν θα μπορούσαμε να καταλάβουμε τίποτα, ούτε και μπορούσε κανείς να καταλάβει κι εμάς. Αυτό μας οδήγησε σε κωμικές καταστάσεις από την πρώτη. Ο Βλαντιμίρ Ιλιτς το διασκέδαζε, αλλά την ίδια στιγμή τον έκανε πιο αποφασισμένο – αντιμετώπισε τα αγγλικά στα σοβαρά. Αρχίσαμε να πηγαίνουμε σε διάφορες συγκεντρώσεις, και πιάναμε θέσεις όσο πιο κοντά μπορούσαμε στον ομιλητή ώστε να παρακολουθούμε προσεκτικά το στόμα του. Στις αρχές, πηγαίναμε αρκετά συχνά στο Hyde Park. Οι ομιλητές εκεί αγόρευαν στα πλήθη γύρω από κάθε είδους θέματα. Ένας άνθρωπος - ένας άθεος - προσπάθησε να αποδείξει σε μια ομάδα περίεργων ακροατών ότι δεν υπάρχει Θεός. Μας άρεσε ιδιαίτερα αυτός ο ομιλητής - είχε ιρλανδική προφορά, την οποία ήμασταν σε καλύτερη θέση να διακρίνουμε. Δίπλα του ένας αξιωματικός του Στρατού Σωτηρίας (Salvation Army) φώναζε έξω φωνή τις υστερικές εκκλήσεις του προς τον Παντοδύναμο Θεό, [...]\nΑναρτήθηκε από do.b4tool8 στις 7:50 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Αναφορές στον Λένιν, Krupskaya, Salvation Army\nΜε κείνου του καιρού το φριχτό περπάτημα, οι ψαλμωδίες σβήνουν, και η ζωή πια δε απαιτεί να συνεχίζεται\n… βροχή, γεμάτη ατσάλι σε τήξη. Σπορά και καρποί κάηκαν. Σπίτια και ανθόκηποι κάηκαν. Βιβλία καίγονται ακόμα. Πριν έρθει το αύριο, σ’ ένα μαύρο κουρελιασμένο πανί θα έχει ξεθωριάσει ο άναυδος λόγος των ποιητών.\nΣτο μεταξύ, χωρίς αναμνήσεις δεν αναπαράγεται ο κόσμος. Χωρίς όνειρα δεν ερωτεύονται τα παιδιά που απόμειναν. Στο παιδικό λεύκωμα, στάχτη ο Θεός που διαλύθηκε στο χαλάζι του πυρός την ώρα που βιάζονταν οι αμετροεπείς λόγοι να προσφωνηθούν δοξάζοντας την πυρεία νίκη.\nΧθες, πριν ξεθάψουν το αποστεωμένο χέρι που κρατούσε σφιχτά το κλειδί του κουτιού με τις αποδείξεις από πανάρχαια χρέη, ετοιμόρροπος ο γέρος, με την ράχη την κυρτωμένη από ατέλειωτες μετάνοιες, σταμάτησε στη γωνιά δίπλα στον κάδο κι έμεινε ακούνητος, αδιαφορώντας για το γοργό ξετύλιγμα της παγωμένης νύχτας, καθώς πήρε να φυσάει...\nΑναρτήθηκε από do.b4tool8 στις 5:44 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΗ Price Water Coopers (PwC) είναι μια πολυεθνική εταιρεία, με έδρα τη Μ. Βρετανία, που ασχολείται με την παροχή συμβουλευτικών υπηρεσιών σε μεγάλους επιχειρηματικούς ομίλους. Σύμφωνα με έρευνα που συνέταξε για λογαριασμό τους, τα επόμενα χρόνια, οι γεννηθέντες από τα τέλη της δεκαετίας του 1970 ή τις αρχές της δεκαετίας του 1980, ως τις αρχές της δεκαετίας του 2000, θα μετατραπούν σε «νομάδες», προκειμένου να βρουν εργασία. Η εταιρεία προβλέπει ότι την οκταετία από το 2013 έως και το 2020, το ποσοστό διασυνοριακών μετακινήσεων εργαζομένων θα αυξηθεί κατά 50% συγκριτικά με την πρώτη δεκαετία του 21ου αιώνα, κατά την οποία το ποσοστό αυξήθηκε κατά 25% συγκριτικά με τη δεκαετία 1991 - 2000. Η προβλεπόμενη νέα αύξηση οφείλεται κυρίως στο μεγάλο αριθμό των γυναικών που θα μεταναστεύσουν για να βρουν εργασία. Σύμφωνα με την εταιρεία, «το ποσοστό των γυναικών που θα αναζητήσουν εργασία εκτός της χώρας καταγωγής τους, έχει ήδη διπλασιαστεί από 10% σε 20% την τελευταία δεκαετία και αναμένεται να φθάσει το 27% έως το έτος 2020». Οι πιο διαδεδομένοι προορισμοί για τους εργαζόμενου - «νομάδες», όπως τους χαρακτηρίζει, θα είναι αγγλοσαξονικές χώρες και συγκεκριμένα οι ΗΠΑ, η Βρετανία και η Αυστραλία. Η PwC θεωρεί ακόμα ότι τα επόμενα χρόνια θα προκύψουν νέες μορφές οικονομικής μετανάστευσης και καλεί τις επιχειρήσεις να προσαρμοστούν με αυτές. Μια από τις αλλαγές που θα έρθουν αφορά τις μετακινήσεις μισθωτών που απασχολούνται στον κλάδο των υπηρεσιών.\nΟι μετακινήσεις αυτές, μάλιστα, δε θα είναι μακροπρόθεσμες, αλλά βραχυπρόθεσμες. «Ενώ έως τώρα όσοι μισθωτοί μετακινούνταν σε άλλη χώρα μετατρέπονταν σε μόνιμους κατοίκους της χώρας αυτής, στο μέλλον η παραμονή τους στην ξένη χώρα ίσως να διαρκεί λιγότερο και από 12 μήνες», αναφέρει η έκθεση. Τα στοιχεία της PwC δείχνουν ότι από το 2002 έως σήμερα το ποσοστό των οικονομικών μεταναστών που μετακινήθηκαν για χρονικό διάστημα μικρότερο των 12 μηνών, αυξήθηκε από 10% σε 20%. Η κινητικότητα των εργαζομένων δεν είναι καινούρια υπόθεση. Από το 2002, στην έναρξη ακόμα εφαρμογής της στρατηγικής της Λισαβόνας, η Κομισιόν είχε προτείνει προς το Ευρωπαϊκό Συμβούλιο «ένα σχέδιο δράσης για την άρση των εμποδίων στην επαγγελματική και γεωγραφική κινητικότητα των εργαζομένων στην ΕΕ έως το 2005». Η ενθάρρυνση της κινητικότητας των εργαζόμενων ήταν και ένας από τους βασικούς λόγους για τους οποίους στη Συνθήκη του Μάαστριχτ, ήδη από το 1992, είχε περιληφθεί η ελευθερία κίνησης προσώπων στην ενιαία αγορά της ΕΕ, προκειμένου η εργατική δύναμη να αποτελεί εμπόρευμα προς πώληση σε όλη την ευρωπαϊκή επικράτεια, με βάση τις εκάστοτε ανάγκες του κεφαλαίου, ανεξάρτητα από σύνορα, τόπο καταγωγής και διαμονής. Ανάλογες παρεμβάσεις ξεκίνησαν άμεσα και στο χώρο της εκπαίδευσης, ώστε μέσω της κινητικότητας κύρια των φοιτητών, να ενθαρρύνεται η εικόνα του αυριανού περιπλανώμενου εργαζόμενου.\nΤι επιβεβαιώνεται; Οτι η εργασία στον καπιταλισμό, σε ανάπτυξη και κρίση, όχι μόνο δεν είναι κατοχυρωμένο δικαίωμα για όλους, αλλά για να έχει ο εργαζόμενος μεροκάματο πρέπει να συνηθίζει στην ιδέα ότι θα μετακινείται από χώρα σε χώρα, όπου υπάρχει προσφορά εργασίας, ακόμα και για λίγους μήνες! Ανάλογα προετοιμασμένος θα πρέπει να είναι για να μετακινείται από επάγγελμα σε επάγγελμα, προκειμένου να βγάζει τα προς το ζην, ανεξάρτητα από το τι σπούδασε. Η πραγματικότητα που βιώνουν εκατομμύρια νέοι στην Ελλάδα και την ΕΕ, επαληθεύει τον εφιάλτη της πλήρους κατάργησης κάθε έννοιας σταθερής και μόνιμης εργασίας, της εργασιακής περιπλάνησης για ένα μεροκάματο της πείνας, η οποία με τη σειρά της συνεπάγεται την οριστική κατάργηση δικαιωμάτων που παλιότερα διασφάλιζαν οι Συλλογικές Συμβάσεις. Θέλουν τους εργαζόμενους στα μέτρα της πλουτοκρατίας και των αναγκών της για κερδοφορία κάτω από οποιεσδήποτε συνθήκες. Γι' αυτό προωθούν το μοντέλο του «ευέλικτου» και μετακινούμενου εργαζόμενου, με τις πλέον επίσημες συνθήκες και στρατηγικές της ΕΕ. Ο καπιταλισμός σάπισε και το δείχνει σε κάθε του έκφανση. Μόνιμη και σταθερή δουλειά για όλους και σπουδές με εργασιακά δικαιώματα, μπορεί να εξασφαλίσει μόνο η λαϊκή εξουσία, που θα σχεδιάσει τη λαϊκή οικονομία με γνώμονα τις λαϊκές ανάγκες. Ο δρόμος της καπιταλιστικής ανάκαμψης είναι ο δρόμος της φρίκης για τους εργαζόμενους και τις λαϊκές οικογένειες.\nΕτικέτες κινητικότητα των εργαζομένων, Μάαστριχτ\n«Ανεμος επενδύσεων» πνέει στη χώρα. Το εγγυάται η διατρανωθείσα αποφασιστικότητα της κυβέρνησης. Το επιβεβαιώνουν οι «παπαγάλοι» της σε κάθε δημόσια εμφάνισή τους. Το εξαγγέλλουν τα κυβερνητικά ΜΜΕ.\nΕπενδύσεις» τύπου Cosco, σε όλη την Ελλάδα, λοιπόν...\n«Το κόστος εργασίας θα βρίσκεται υπό στενή παρακολούθηση και θα συγκρίνεται με άλλα κράτη της Ευρωζώνης και των κύριων εμπορικών εταίρων της ΕΕ (...)».Θυμίζουμε ότι στους βασικούς «εμπορικούς εταίρους» (βλέπε: ανταγωνιστές) της ΕΕ, συμπεριλαμβάνεται η Κίνα.\nΤο «αναπτυξιακό» μοντέλο, όπως βαφτίζεται από την κυβέρνηση η πολιτική με την οποία παρέχεται «ΓΗΝ ΚΑΙ ΥΔΩΡ» στα μονοπώλια, μας οδηγεί σε μια εποχή τόσο «νέα», όσο «νέα» ήταν η εποχή της αμερικανικής «Ούλεν» στις αρχές του περασμένου αιώνα.\nΤα όσα προωθεί η κυβέρνηση είναι εξίσου «νέα» με την εποχή της δικτατορίας του Πάγκαλου και την έλευση, τότε, της αγγλικής «Πάουερ».Είναι τόσο «αναπτυξιακή» η εποχή που ευαγγελίζεται η κυβέρνηση, όσο «νέα» είναι η δεκαετία του 1960, όταν ήρθε στην Ελλάδα η γαλλική «Πεσινέ».\nΤο παράδειγμα του Χονγκ Κονγκ.Το Χονγκ Κονγκ, μια πόλη περίπου 7,5 εκατομμυρίων ανθρώπων, σύμφωνα με την έκθεση του ΔΝΤ (Σεπτέμβρης 2011) βρίσκεται από το 2010 στην 8η θέση του κόσμου όσον αφορά στο κατά κεφαλήν ΑΕΠ. Είναι η πλουσιότερη πόλη της Ασίας. Εμφανίζει τα υψηλότερα επίπεδα «ανάπτυξης» καθ' όλη τη δεκαετία και με ρυθμούς 8% ειδικά για το 2012 και το 2013. Το άλμα ανόδου που παρουσίασε το χρηματιστήριο του Χονγκ Κονγκ στις 31/12/2012 ήταν το μεγαλύτερο της διετίας.\nΑναρτήθηκε από do.b4tool8 στις 5:40 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟ Raul Capote, πρώην αντιπρόεδρος τoυ Συλλόγου “Hermanos Saíz” στο Cienfuegos (επαρχία το κέντρο του νησιού, όπου γεννήθηκε), είναι συγγραφέας του “El adversario” ( O Aντίπαλος ) ενός βιβλίου με μια κρίσιμη άποψη της πραγματικότητας της χώρας κατά τη διάρκεια της λεγόμενης Ειδικής Περιόδου.\nΣτο blog του eladversariocubano.wordpress.com (Ο ΚΟΥΒΑΝΟΣ ΑΝΤΙΠΑΛΟΣ) συνοψίζει σε λίγες γραμμές βιογραφικού τη δράση του: Raúl Antonio Capote, (Daniel, για τα Όργανα Κρατικής Ασφάλειας της Κούβας) Αυτή είναι μία σελίδα ελεύθερων ανθρώπων , για ελεύθερους ανθρώπους. Υπηρέτησα την πατρίδα μου από τις τάξεις της σιωπής και σήμερα έχω το προνόμιο να αποκαλυφθώ και να πω την αλήθεια που αποκρύπτεται από την κοινή γνώμη για την δράση της CIA. Γι αυτό το λόγο ,δημιουργήθηκε αυτό το blog, για να καταγγείλει τα σχέδια της κυβέρνησης των ΗΠΑ ενάντια στην Κούβα και ολόκληρο τον κόσμο.\nΣτο ντοκιμαντέρ αποκαλύπτεται πως η “Αμερικάνικη Υπηρεσία για την Διεθνή Ανάπτυξη” (USAID) καθώς και το ίδρυμα “Εθνικό Κληροδότημα για την Δημοκρατία» (NED) λειτουργούν σαν βιτρίνες της CIA διασφαλίζοντας νομική κάλυψη στην δράση των αμερικανών πρακτόρων.\nΑξιωματούχοι του «Γραφείου συμφερόντων των ΗΠΑ στην Αβάνα» (όπως ονομάζεται η διπλωματική αποστολή των ΗΠΑ στην Κούβα), συνδέθηκαν κοινωνικά με τον Capote, του πρότειναν και «δέχθηκε» να γίνει πράκτορας της CIA, και πήρε το κωδικό όνομα “Pablo”. Ο τότε ανταποκριτής του πρακτορείου Reuters στην Κούβα, Anthony Boadle ,ήταν ο σύνδεσμος του με τον πράκτορα της CIA Mark Sullivan. Ένας ακόμα σύνδεσμός του, ήταν ο προβεβλημένος “αντιφρονών” Dagoberto Valdés .\nΤο 2006 συνδέεται με τον αξιωματούχο της CIA René Greenwald , με μεγάλη εμπειρία στη Λατινική Αμερική, από τον οποίο παίρνει κατ ευθείαν εντολές. Η πρώτη εντολή που λαμβάνει είναι να μην συμμετέχει σε συνεδριάσεις (αντικαθεστωτικών) που συγκαλούν οι βορειοαμερικάνοι στο νησί , ώστε να είναι “καθαρός». Μία από τις αποστολές που του ανατίθεται είναι η δημιουργία ενός «Λογοτεχνικού Πρακτορείου» που θα αποκτήσει σχέσεις και θα προσπαθήσει να επηρεάσει κουβανούς συγγραφείς. Από τους πιο ένθερμους υποστηρικτές του σχεδίου είναι ο Marc Wachtenheim , συνεργάτης της CIA, και μέχρι το 2010 υπεύθυνος για την Κούβα στο “ Παναμερικανικό ίδρυμα για την ανάπτυξη ”(FUPAD), μιας ΜΚΟ που ιδρύθηκε από τον ΟΑΚ (Οργανισμός Αμερικανικών Κρατών) και χρηματοδοτείται από την USAID. Το μεγαλεπήβολο σχέδιο του Wachtenheim είναι η δημιουργία στη συνέχεια ενός Ιδρύματος, στο οποίο ο Capote θα προσελκύσει μεταξύ άλλων δυσαρεστημένους διανοούμενους.\n0 Robert Balkin, ένας Αμερικανός που ζεί στο Μεξικό και εργάζεται για μια θυγατρική του Πανεπιστημίου της Νέας Υόρκης, θα έρθει επίσης σε επαφή μαζί του, και θα του παραδώσει ηλεκτρονικό εξοπλισμό τελευταίας γενιάς, κάμερες, εκτυπωτές, και αναλώσιμα.\nHλεκτρονικός εξοπλισμός, "προσφορά" της CIA στην Κουβανική Επανάσταση\nΤον Απρίλιο του 2008, ο James Benson Αμερικανός διπλωμάτης διαπιστευμένος στην Αβάνα, του παραδίδει μια συσκευή τηλεπικοινωνιών ΒGAN, που επιτρέπει τη γρήγορη σύνδεση με το Διαδίκτυο εκτός κουβανικών δικτύων για να διασφαλιστεί "ασφαλείς επικοινωνίες» με τους αξιωματούχους της CIA.\nΤο BGAN ήταν ένα ασφαλές μέσο επικοινωνίας μέχρι μόλις τον περασμένο Δεκέμβριο, που ο Wachtenheim μέσω chat στέλνει επείγουσα προειδοποίηση στο Capote:\n“Nα απαλλαγείς από αυτήν την συσκευή, μην την χρησιμοποιήσεις ξανά. Αν εντοπιστεί θα μπλέξεις εσύ, εμείς και οποιοσδήποτε άλλος βρίσκεται στην φυλακή”, αναφερόμενος προφανώς στον Αμερικάνο εργολάβο Άλαν Γκρος, κατηγορούμενο για κατασκοπεία, που λίγες εβδομάδες μετά θα άρχιζε η δίκης του στην Αβάνα.\nΣτα βίντεο που ακολουθούν και περιλαμβάνουν ολόκληρο το ντοκιμαντέρ, παρ ότι είναι στα ισπανικά, παρατίθενται ηχογραφημένα και κινηματογραφημένα στοιχεία από τη δράση των πρακτόρων της CIA στην Κούβα. Μπορεί κανείς να πάρει μια γεύση για τον τρόπο δράσης των αμερικάνικων μυστικών υπηρεσιών στην Κούβα, αλλά και για τον τρόπο που αυτές αντιμετωπίζονται από τα Όργανα Κρατικής Ασφάλειας και το λαό του ηρωικού νησιού.\nΕτικέτες Ιδεολογικός Πόλεμος, Ιμπεριαλισμός, Κούβα, κρατική τρομοκρατία\n«Το τίμημα παραμονής της χώρας στο Ευρώ ήταν και είναι αναμφισβήτητα πολύ βαρύ για μεγάλα στρώματα της ελληνικής κοινωνίας. Κάθε άλλη επιλογή όμως θα ήταν πολύ χειρότερη. Εκτός ευρώ τα πράγματα δεν θα ήταν απλώς γκρίζα, όπως είναι σήμερα, αλλά κατάμαυρα και για πολλές δεκαετίες. Η χρεοκοπία θα οδηγούσε σε απώλεια εισοδημάτων των μισθωτών και των συνταξιούχων που θα ήταν τουλάχιστον τρεις φορές μεγαλύτερη από τη σημερινή. Αυτό το γλιτώσαμε. Και δεν είναι λίγο. Σήμερα είμαστε σε θέση να προσδοκούμε καλύτερες μέρες. Υπάρχουν αναλαμπές ελπίδας μέσα στο γκρίζο. Εάν καταφέρουμε να περάσουμε συντεταγμένα από τον τρικυμιώδη κάβο του πρώτου εξαμήνου του 2013, θα έχουμε έσοδα από την αυξημένη τουριστική κίνηση και μια ανάσα -έστω και εποχική- για την ανεργία»\nΝα εξηγήσω απ’ την αρχή ότι η δήλωση αυτή δεν ανήκει στο Σαμαρά, ούτε στο …Βενιζέλο, ούτε και στο τρίτο νούμερο της συγκυβέρνησης. Αυτά είναι τα «πτερόεντα έπεα» της Δαμανάκη. Θα μου πεις: τι άλλο θα περίμενες να πει; επίτροπος της Κομισιόν είναι, και εγκάθετη εκεί από το ΠΑΣΟΚ.\nΤο προβλημα μου είναι (και είναι όντως καταδικό μου προβλημα) ότι δεν μπορώ να ακούσω αυτή την κυρία, ή να διαβάσω αναφορά σ΄ αυτήν, χωρίς να σκεφτώ τον ραδιοφωνικό σταθμό του πολυτεχνείου (Νοέμβρη 1974). Βέβαια από τότε πέρασαν τέσσερις δεκαετίες, και πολλά άλλαξαν στην ελληνική πολιτική σκηνή, μεταξύ των οποίων και πολλά ομοιώματα ανθρώπων που κυβερνούν, κυβέρνησαν ή φιλοδοξούν να κυβερνήσουν την ταλαίπωρη χώρα μας.\nΕπιτρέψτε μου μια ξαφνική αλλαγή θέματος εδώ: είναι νόμος της πολιτικής οικονομίας ότι η τιμή ενός προϊόντος εξαρτάται από τη ζήτηση και προσφορά του. Αυτό δεν ισχύει για την τιμή του ανθρώπου. Ισχύει όμως για τα ανθρωποειδή προϊόντα του συστήματος, ολων των ειδών, σχημάτων και αποχρώσεων (δεξιά, αριστερά, μπροστά και πίσω απο το ΚΚΕ που αποτελεί εξαίρεση), αρκετά από τα οποία χρημάτισαν «εξεγερμένοι» του πολυτεχνείου.\nΤόσο βαθιά η διάβρωση από την σαπίλα, τέτοια ξεφτίλα.\nΑναρτήθηκε από do.b4tool8 στις 5:17 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Κριτική σε Κόμματα, μνημόνιο, Πολιτική Αθλιότητα\nΘέλει ο θεός ν' αποτρέψει το κακό αλλά δεν μπορεί; Τότε είναι ανίκανος.\nΕίναι ικανός, αλλά δεν θέλει; Τότε είναι κακός.\nΕίναι ικανός και συνάμα θέλει; Τότε από πού προέρχεται το κακό;\nΔεν είναι ικανός μήτε θέλει; Τότε γιατί να λέγεται θεός;\nΔεν απορώ γιατί οι θεοτρομοκράτες έκαψαν τις δεκάδες τόμους των γραπτών του Επίκουρου και με σχολαστική μανία δεν άφησαν ούτε ένα αντίγραφο. Αναρωτιέμαι πόσο διαφορετική θα ήταν η σκέψη των ελλήνων αν το έργο του είχε επιζήσει στην ολότητα του...\nΗ θρησκομανιακή παράδοση της σκέψης στην πυρά είναι μια μονοθεϊστική παράδοση. Χριστιανική; μουσουλμανική; εβραϊκή; Διαλέξτε.\nΤην παράδοση αυτή κρατούν ζωντανή στην χώρα μας (και αλλού) οι τα μάλα Χριστιανοί νεοναζιστές, που απειλούν να μας κάψουν στην πυρά των βιβλίων μας.\nΕπιπρόσθετα, ο ταλιμπανισμος κι ο Πολ-ποτισμός ξεκινούν απο δυσπιστία και εχθρότητα προς τους ανθρώπους της σκέψης.\nΓι αυτους, όλοι οι διανοούμενοι δεν έχουν παρα την ίδια έκφυλη φάτσα και την ίδια βλάσφημη λαλιά…\nΑναρτήθηκε από do.b4tool8 στις 5:58 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες φιλοσοφία, blasphemy, EΠΙΚΟΥΡΟΣ\nἈδικοῦντα λαθεῖν μὲν δύσκολον, πίστιν δὲ λαβεῖν ὑπὲρ τοῦ λαθεῖν ἀδύνατον. Eπικούρου Προσφώνησις, 7\nIn other words: It’s difficult to get away with murder, but impossible to be assured that you will get away with murder.\nΜ' άλλα λόγια: είναι δύσκολο να διαπράξεις δολοφονία και να μην σε πιάσουν, αλλά αδύνατον να είσαι σίγουρος ότι θα δολοφονείς χωρίς να σε πιάσουν ποτέ…\nΜια ακόμα παράφραση:\nΑυτός που κάνει λάθος είναι δύσκολο να δικαιωθεί, αλλά είναι αδύνατον να διαβεβαιωθεί ότι θα δικαιώνεται πάντα.\nΑναρτήθηκε από do.b4tool8 στις 5:09 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟ πλέον ηλίθιος μιας δυναστείας απατεώνων είχε πει το περίφημο «ή αλλάζουμε ή βουλιάζουμε».\nΑρνηθήκαμε ν΄ αλλάξουμε και βάλθηκαν να μας αλλάξουν αυτοί με το ζόρι.\nΣτην πορεία μας άλλαξαν τα φώτα και μας βούλιαξαν οικονομικά, ηθικά, πολιτιστικά. Τώρα ήρθε και η θεομηνία να μας βουλιάξει κυριολεκτικά και πολλοί δεν μπορούν τίποτε πια ν' αλλάξουν… εννοώ, δεν έχουν ν’ αλλάξουν βουλιαγμένα έπιπλα, κουζίνα ψυγείο, σπίτι… δεν έχουν ν΄ αλλάξουν ούτε τα βρεμένα ρούχα τους…\nΚαι κάνει κρύο... και το κρύο είναι πιο έντονο όταν πεινάς…\nΠώς να του πεις «μην απελπίζεσαι»;\nΑναρτήθηκε από do.b4tool8 στις 7:43 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Επιγραμματικά, Επιγραμματικά- αποφθέγματα, στέγη/ άστεγοι\nΕιλικρινά, σας συμβαίνει συχνά να δείτε τέτοιο μαλακισμένο χαμόγελο;\nSo fucking smug, it makes you puke.\nΌμως, ο άνθρωπος δεν είναι μαλάκας. Όχι επειδή είναι πρόεδρος μιας υπερδύναμης (αυτό δεν έσωσε την αμερικανική προεδρία από οξυτάτη μαλακία), αλλά επειδή κάπως καταφέρνει ντόπιους αριστερούς αρχιμαλάκες εδώ να πουλάνε φρέσκο αέρα στο ελληνικό πόπολο και δεξιούς αρχιδοκέφαλους να νοικιάζουν γαλλικές φρεγάτες που παράγουν τα γαλλικά αφεντικά του και να εισάγουν άλλα αγαθά από την χώρα του την Γαλλία – την τόσο «αλληλεξαρτημένη» με την «μισο-ιμπεριαλιστική» Ελλάδα\nΔεν είναι άνθρωπος καλός\nΑφού βλαστημάει τα θεία,\nΕίναι στο μυαλό κουλός\nΝα μη λέει για το Χριστούλη...\nΟύτε και για τον Μακαριστό\nΑς γαμήσει την Αλέκα\nΘα του πω κι ευχαριστώ\nΜοιάζει με αρχιμανδρίτες\nΚι έχει βλέμμα αγαθό\nΚαι τα βάζει με τους κνιτες\nΚαι γι αυτό τον συμπαθώ\nΝα του πω και πού ανήκω·\nΧρυσαυγή - Συναγερμό\nΣ΄ έχω λούσει με αγιασμό\nΤα κλοουνς είναι συνήθως αγαπητά και συμπαθητικά.\nΠολύ συχνά έχουν και χιούμορ. Παραδόξως, όποτε τα βάζουν με το ΚΚΕ χάνουν το χιούμορ τους κι από αστείοι μετατρέπονται σε γελοίους, θλιβερά γελοίους. Όχι γιατί οι κουκουέδες πιστεύουν πως το ΚΚΕ είναι ιερό και αβεβήλωτο, ούτε γιατί πάσχουν από έλλειψη χιούμορ. Αλλά μάλλον διότι είναι κακόγουστο, όχι να «σατιρίζεις», αλλά να λοιδορείς (σοβαρά η κάνοντας πλάκα) ανθρώπους που το παλεύουν ακόμα σε μια εποχή κι ένα κόσμο όπου η πλατιά πλειονότητα είναι γονατισμένη, παραδομένη, πολιτικά ευνουχισμένη ή και παλαβωμένη.\nΑναρτήθηκε από do.b4tool8 στις 9:29 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες blasphemy, humour\nΣυμφωνώ στη βασική διαπίστωση στις θέσεις ότι «το ΚΚΕ παραμένει πίσω από τις αυξανόμενες ανάγκες και σύνθετες απαιτήσεις που προκύπτουν από το συσχετισμό δυνάμεων, τις απαιτήσεις και τους κινδύνους - δυνατότητες που περικλείει η φάση της κρίσης». Κομβικό σημείο της αυτοκριτικής της ΚΕ είναι η θέση ότι: «η επιβεβαίωση της ορθότητας της στρατηγικής του ΚΚΕ διαμόρφωσε ένα πνεύμα εφησυχασμού από τα πάνω προς τα κάτω...». Το Κόμμα περίμενε να εισπράξει στις εκλογές τον Μάη του 2012 τη δυσαρέσκεια του λαού λογαριάζοντας χωρίς τον ξενοδόχο. Πριν κυριαρχούσε η συνθηματολογία, το «σνομπάρισμα» των όποιων λαϊκών ξεσπασμάτων δημιούργησε η πρωτόγνωρη για τα ελληνικά δεδομένα κρίση. Βεβαίως, έχει σημασία το ποιες δυνάμεις είναι επικεφαλείς και επηρεάζουν την κίνηση των μαζών (Θ.25), όμως οι μάζες δε θα περιμένουν ποτέ εμείς θα είμαστε έτοιμοι και ικανοί να καθοδηγήσουμε την εργατική τάξη σε σύγκρουση με τα μονοπώλια για τη λαϊκή εξουσία. Στο «κίνημα των αγανακτισμένων» και των «πλατειών» έπρεπε έγκαιρα, με σχέδιο και προσοχή να παρέμβουμε ώστε να εμποδίσουμε το κτύπημα του ταξικού κινήματος και του ΚΚΕ. Η οργανωμένη υποχώρηση στο Σύνταγμα μέτρησε στο λαό ως υποχώρηση, ως επίδειξη δύναμης και όχι ως αποτελεσματική αντεπίθεση. Θυμίζω εδώ το θετικό αντίκτυπο που είχε η δράση του ΚΚΕ στη Θεσσαλονίκη στον πόλεμο στη Γιουγκοσλαβία όπου οδηγηθήκαν οι Νατοϊκές δυνάμεις στη λαχαναγορά. Χρειάζονται και σήμερα δράσεις όπως η ανάρτηση πάνω στην Ακρόπολη για να αναθαρρήσει ο λαός, με διεθνή απήχηση. Βεβαίως, το κύριο βάρος να πέσει στην οικοδόμηση, στους χώρους δουλειάς, στη νεολαία, όμως χρειάζονται και τέτοιες ενέργειες για να έχεις αποτελέσματα που θα προωθήσουν τη στρατηγική σου. Φαίνεται ότι πρέπει να μελετάμε πληρέστερα τη δράση του «πολυπλόκαμου αντιπάλου» αλλά και την ηρωική πείρα του ΚΚΕ που λαός μας θέλει να τα καταφέρνει στα δύσκολα. Φαίνεται ότι χρειάζεται να μελετήσουμε καλύτερα τα χαρακτηριστικά της συνείδησης της εργατικής τάξης και της νεολαίας σήμερα, των λαϊκών στρωμάτων, όπως διαμορφώθηκαν τα τελευταία 30-40 χρόνια. Η λαϊκή πείρα και η ουσιαστική επαφή των στελεχών με τις ΚΟΒ και το λαό έχει να μας διδάξει πολλά. Σας μεταφέρω τι μου είπε ένας φίλος του κόμματος μετά το αρνητικό αποτέλεσμα των τελευταίων εκλογών. [Ηλία, το τσινιάρικο άλογο πρώτα το ημερεύεις και μετά το καβαλάς». Πρόλαβα να του πω «Εμείς δεν θέλουμε να καβαλήσουμε...». Φεύγοντας βιαστικά μου είπε «Σκέψου το!». Μήπως αγριεύουμε τον κόσμο;\nΣχετικά με την εκτίμηση της απόδοσης της ΚΕ έχω να παρατηρήσω τα εξής:\n1) Στη θέση 53 διατυπώνεται ότι η ΚΕ πέτυχε να μη κάνει το θεμελιακό λάθος ανοχής ή συμμετοχής σε κυβέρνηση συνεργασίας. Ομως αυτό είναι λυμένο από το Συνέδριο και από τις εκτιμήσεις που έχει κάνει το κόμμα. Υπήρξε άλλη σκέψη; Επειδή η πίεση για την «ενότητα της αριστεράς», ασκείτο και πριν το ξέσπασμα της κρίσης, νομίζω ότι έπρεπε να τα είχαμε προλάβει να μη χαρίσουμε την «αριστερά» στον ΣΥΡΙΖΑ. Νομίζω ότι πρέπει να ληφθούν σοβαρές πρωτοβουλίες σ' αυτή την κατεύθυνση σύντομα, δεδομένου ότι ο ΣΥΡΙΖΑ όλο και πιο καθαρά αποκαλύπτεται ότι είναι κόμμα αστικής διαχείρισης, και καλώς ξεσκεπάζεται!\n2) Οσον αφορά τις κοινοβουλευτικές αυταπάτες, έχουμε κι εμείς ευθύνες. Οι οργανώσεις βγαίνουν με σπουδή στο λαό κυρίως στις εκλογές και μάλιστα ισοπεδωτικά ώστε δύσκολα ξεχωρίζεις αν έχουμε τοπικές - εθνικές - ευρωεκλογές. Πώς θα πετύχουμε συσπειρώσεις, να προωθηθεί η λαϊκή συμμαχία, με συνθήματα και γενικολογίες; Ειδικά στις τοπικές εκλογές η ένδεια συγκεκριμένων επεξεργασιών για τοπικά - λαϊκά ζητήματα και η προχειρότητα της τελευταίας στιγμής, λειτουργεί αρνητικά ακόμα και σε οπαδούς. Σημαντικές επεξεργασίες και προτάσεις του κόμματος για τις λαϊκές ανάγκες δε γίνονται υπόθεση των ΚΟΒ, των φιλών και οπαδών των σωματείων, των λαϊκών επιτροπών, με δική μας ευθύνη, των καθοδηγητικών οργάνων. Χρειάζεται να ενισχυθεί η ουσιαστική πρακτική βοήθεια στις ΚΟΒ. Οι προτάσεις μας για τους μετανάστες, το περιβάλλον, τους ανέργους ,τα χρέη, τα φάρμακα, τους φόρους, τα νέα ζευγάρια, το ρόλο των ΜΚΟ κ.λπ. δε γίνεται υπόθεση των ΚΟΒ. Χρειάζεται προσανατολισμός στις ΚΟΒ ώστε να ανταποκρίνονται με επάρκεια στο χώρο ευθύνης τους. Εδώ μετράει ο ρόλος των στελεχών και των οργάνων.\n3) Σοβαρή είναι η αδυναμία μας να αξιοποιήσουμε και να διατάξουμε αποτελεσματικά τις δυνάμεις και τα στελέχη μας με βάση τις ικανότητες, την πείρα, τη γνώση του χώρου, τη συνέπεια. Το βάρος πρέπει να δοθεί στα εργατικά στελέχη με αναδιάταξη των κοινοβουλευτικών. Ισοβιότητα και νεποτισμός δημιουργούν αρνητικούς συνειρμούς παρά τις καλές προθέσεις. Να αξιοποιηθούν εκεί που χρειάζονται, δεν κάνουμε όλοι για όλα. Στο καταστατικό προτείνεται να μπορεί να εκλεγεί μέλος της ΚΕ με 7 χρόνια κομματική ηλικία και στις τομεακές - περιφερειακές με 2 και 5 αντίστοιχα. Χρειάζονται τουλάχιστον 12,5 και 7 αντίστοιχα.\n4) Μια ακόμα επισήμανση: Δε χρειάζεται να αναλωθούμε στα όργανα, στις ΚΟΒ, στον Τύπο γιατί «λαϊκή συμμαχία» και όχι «μέτωπο» κ.λπ. Ας μη βυζαντινολογούμε, δημιουργούμε συγχύσεις, εξάλλου αυτούς τους όρους τους έχουμε χρησιμοποιήσει και παλιότερα. Το κύριο είναι η άρνηση των σταδίων και η ενδυνάμωση του Κόμματος και της ΚΝΕ, η ενίσχυση των ΚΟΒ στη πράξη, να ισχύσουν τα κριτήρια για στελέχη ΚΟΜΜΟΥΝΙΣΤΕΣ. Να φέρουμε σε αντιστοίχιση τις αντικειμενικές με τις υποκειμενικές συνθήκες που υστερούμε, να λάβουμε υπόψη την ιστορία μας, τα συμπεράσματα από τις παρεκκλίσεις και τις ανατροπές, το τι περιμένει ο λαός απ' το κόμμα μας. Με πίστη στον αναντικατάστατο ρόλο του ΚΚΕ να προχωρήσουμε όλοι μαζί πιο αποφασιστικά. Οι αντίπαλοι ας κάνουν τη δουλεία τους κι εμείς τη δική μας!\nΟ σοσιαλισμός είναι επίκαιρος και αναγκαίος. Ας τον δώσουμε απλά να γίνει υπόθεση του λαού, ας πούμε όλη την αλήθεια για το σοσιαλισμό του 20ού αιώνα. Θα μπει σύντομα στην ημερήσια διάταξη του κινήματος. Καλά κάνουμε και προετοιμαζόμαστε.\nΚαλή Επιτυχία στο 19ο Συνέδριο.\nΑναρτήθηκε από do.b4tool8 στις 7:17 π.μ. 2 σχόλια: Σύνδεσμοι σε αυτήν την ανάρτηση\nΚρούπσκαγια, (γεν:26/2/1869 ) Αναμνήσεις του Λένιν...\nΟπορτουνισμός, συμμαχίες και επαναστατική ανατροπή...\nΓενικές αρχές που διέπουν εκλογικό σύστημα της Κού...


Χριστούγεννα με Φωταέριο: Εκπαιδευτικό πρόγραμμα για σχολικές ομάδες\nΤετάρτη, 25 Νοεμβρίου 2015 15:25\nΘα περάσει φέτος ο Άη-Βασίλης από το παλιό εργοστάσιο φωταερίου; Τι περίεργο συμβαίνει και δεν μπορεί να μοιράσει τα δώρα του;\nΤο Βιομηχανικό Μουσείο Φωταερίου υποδέχεται και φέτος τις γιορτές με ένα μοναδικό εκπαιδευτικό πρόγραμμα για τους μικρούς του φίλους! Τα παιδιά μαθαίνουν την ιστορία του φωτισμού, ανακαλύπτουν την ιδιαίτερη σχέση του εργοστασίου φωταερίου της Αθήνας με τα Χριστούγεννα και βοηθούν τον Άη-Βασίλη να μοιράσει τα δώρα του κατασκευάζοντας μικρές καμινάδες από πηλό!\nΈνα χριστουγεννιάτικο παραμύθι, εικαστικό εργαστήρι και πολλή φαντασία συνθέτουν τα «Χριστούγεννα με φωταέριο», που πραγματοποιείται καθημερινά για σχολικές ομάδες από τις 30 Νοεμβρίου ως τις 23 Δεκεμβρίου 2015.\nΣχολικές ομάδες παιδιών 4-8 ετών\nΤοποθεσία: Βιομηχανικό Μουσείο Φωταερίου, Πειραιώς 100, Γκάζι\nΗμερομηνία: 30 Νοεμβρίου - 23 Δεκεμβρίου 2015 (καθημερινά)\nΚόστος: 5€/άτομο (συμπεριλαμβάνεται η είσοδος στο Christmas Factory και η συμμετοχή στα διαδραστικά εργαστήρια Santa’s House, Toy’s Factory και Sweet Factory)\nΠληροφορίες - Κρατήσεις: Τηλ.: 210 3475535, 210 3461589, 210 3475518


Tags:\tΨυχοθεραπεία\tψυχανάλυση\tΘεραπεία Gestalt\tψυχολόγοι\nΗ πρακτική αυτή έχει τις ρίζες της στην ψυχανάλυση, λαμβάνει ωστόσο διαφορετικές διαστάσεις και χρήσεις, ανάλογα με την ψυχοθεραπευτική προσέγγιση και την μεθοδολογία του εκάστοτε ψυχοθεραπευτή.\nΤο συγκεκριμένο θέμα, έχει γίνει αντικείμενο μεγάλων συζητήσεων για το κατά πόσο κρίνεται σκόπιμο. Κάποιοι θεωρούν πως η αμοιβή κατά την ακύρωση ραντεβού, είναι θέμα ορίων και άρα κομμάτι της θεραπείας ενώ άλλοι διαφωνούν με αυτή την πρακτική.\nΗ γνώμη των ειδικών ψυχικής υγείας για την ακύρωση συνεδρίας από τον θεραπευόμενο\nΕπικοινωνήσαμε με 3 ειδικούς ψυχικής υγείας, επιστημονικούς συνεργάτες του E-Psychology.gr και ζητήσαμε τη γνώμη τους για το θέμα. Παραθέτουμε τις απαντήσεις τους:\nΤο ζήτημα των ακυρώσεων και της αμοιβής του ψυχοθεραπευτή είναι πιο πολύπλοκο απ'οτι ακούγεται, ανέφερε η Αντιγόνη Γαρυφαλλάκη, Ψυχολόγος και επιστημονική συνεργάτιδα του E-Psychology.\nΠροσωπικά, με έχει απασχολήσει πολύ, ιδιαίτερα σε εποχές οικονομική δυσχέρειας, όπου η θεραπεία είναι για πολλούς ανθρώπους πολυτέλεια. Από την άλλη, ο ορισμός του πλαισίου, μέσα στο οποίο γίνεται η θεραπεία, αποτελεί ακρογωνιαίο λίθο της θεραπευτικής σχέσης. Είναι χρήσιμο, λοιπόν, από την πρώτη συνεδρία να ορίζεται στο συμβόλαιο η τακτική του θεραπευτή και να εξηγούνται οι λόγοι που μπαίνουν τα όρια. Η προσωπική μου τοποθέτηση και πρακτική είναι η ακύρωση να γίνεται γνωστή 24 ώρες νωρίτερα, σε αντίθετη περίπτωση η συνεδρία θα πρέπει να πληρώνεται. Ωστόσο, αυτό το όριο δεν μπορεί να είναι άκαμπτο. Σε κάθε περίπτωση, συνεχείς ακυρώσεις θα πρέπει να γίνονται αντικείμενο επεξεργασίας μέσα στο πλαίσιο της θεραπευτικής διαδικασίας προκειμένου να συζητηθούν πιθανές αντιστάσεις ή άμυνες του θεραπευόμενου στη διαδικασία της αλλαγής.\nΟ Πέτρος Θεοδώρου, ψυχοθεραπευτής εκπαιδευμένος στη θεραπεία Gestalt, ανέφερε:\nΗ καταβολή αμοιβής στον ψυχολόγο για συνεδρία που έχει ακυρωθεί από τον θεραπευόμενο, είναι μία πρακτική η οποία, ως πολύ γενική ιδέα, είναι όντως θέμα ορίων (απαραίτητων για να λειτουργήσει η ψυχοθεραπεία) και, επίσης, κομμάτι της θεραπείας. Αλλά το ζήτημα δεν εξαντλείται εδώ.\nΙστορικά, είναι μία πρακτική που ξεκίνησε από την ψυχανάλυση, η οποία ήταν η πρώτη μορφή ψυχοθεραπείας αλλά, πλέον, δεν είναι η μοναδική. Τα διάφορα ψυχοθεραπευτικά συστήματα, αξιωματικά, διαφέρουν μεταξύ τους ως προς τη φιλοσοφική βάση στην οποία στηρίζει το κάθε σύστημα τους στόχους, τη δομή και τη μεθοδολογία (την πράξη του).\nΟπότε, ανάλογα με αυτήν τη φιλοσοφική βάση, μία συγκεκριμένη ψυχοθεραπευτική προσέγγιση αντιλαμβάνεται διαφορετικά τις έννοιες “όρια” και “κομμάτι της θεραπείας” και, ανάλογα με το πώς τις αντιλαμβάνεται, προσδιορίζει το πως θα εφαρμόσει αυτήν την πρακτική.\nΕπομένως, ενώ η πρακτική αυτή έχει όντως βάση ως γενική ιδέα, όμως τόσο νοείται όσο και εφαρμόζεται διαφορετικά στα διάφορα ψυχοθεραπευτικά συστήματα. Ας πούμε, στις περισσότερες ανθρωπιστικές προσεγγίσεις όπως είναι η θεραπεία Gestalt με την οποία δουλεύω, θεωρεί ότι η έκφραση “κομμάτι της θεραπείας” νοείται φιλοσοφικά με την υπαρξιακή διάσταση της έννοιας “ευθύνη”. Δηλαδή, εξακολουθώ να έχω ευθύνη της ζωής μου και των επιλογών μου, ακόμα και αν δεν ευθύνομαι για τα φυσικά γεγονότα που την ορίζουν.\nΑν πατήσω μία μπανανόφλουδα ένα τετράγωνο πριν το γραφείο του θεραπευτή και σπάσω το πόδι μου, δεν ευθύνομαι για το ατύχημα, αλλά δεν παύω να έχω ευθύνη της ζωής μου και της ακύρωσης της συνεδρίας ακόμα και με σπασμένο πόδι.\nΤώρα, το αν θα πληρώσω ή όχι τη συνεδρία, σ’ αυτές τις προσεγγίσεις, είναι καθαρά ζήτημα της κάθε μιας θεραπευτικής σχέσης και περίπτωσης θεραπευόμενου.\nΠροσωπικά, ως θεραπευτής, ενεργώ κατά περίσταση. Αν ο θεραπευόμενος δεν είναι χειριστικός και έχει την ευθύνη της ζωής του, δεν θα ζητήσω την αμοιβή.\nΟ λόγος; Μα, στη ζωή συμβαίνουν ούτως ή άλλως απρόοπτα κάθε στιγμή. Δεν υπάρχει κανένας λόγος να χρησιμοποιήσω ένα τέτοιο απρόοπτο για να ”δείξω” στον θεραπευόμενο κάτι που ήδη γνωρίζει ως στάση ζωής.\nΑντίθετα, η μη καταβολή της αμοιβής λόγω της κατανόησής μου και η υπαρξιακή εξερεύνηση θεμάτων όπως πόσο μικρός είναι ο έλεγχος μας στα φυσικά γεγονότα, είναι μία στάση θεραπευτική που κρατά πάλι το γεγονός της ακύρωσης ως “κομμάτι της θεραπείας”. Όμως, η στάση αυτή το διαχειρίζεται με διαφορετικό τρόπο από ό,τι αν θεωρούσε την καταβολή της αμοιβής υποχρεωτική ανεξαρτήτως περίστασης.\nΤη ρευστότητα της εφαρμογής αυτής της πρακτικής τη συζητώ με τον θεραπευόμενο από την πρώτη κιόλας συνεδρία. Συμφωνούμε ότι αν ποτέ προκύψει κάτι τέτοιο, θα αποφασίσουμε ΜΑΖΙ τη διαχείρισή του, ανάλογα με το θα έχει συμβεί. Σημειώνω ότι το “μαζί” είναι εξαιρετικά σημαντικό στη θεραπεία Gestalt, η οποία είναι καθαρά και κυριολεκτικά σχεσιακή - στηρίζεται στη δυναμική της θεραπευτικής σχέσης.\nΑν τώρα νιώσω τάσεις χειρισμού από κάποιον θεραπευόμενο ο οποίος διαρκώς ακυρώνει συνεδρίες και κάνει κατάχρηση της κατανόησης, του λέω πάντα, πρώτα τι βλέπω, χωρίς ετυμηγορίες και ερμηνείες γι’ αυτό που βλέπω.\nΣτη συνέχεια, το δουλεύουμε ΜΑΖΙ και βλέπουμε με τι μπορεί να συνδέεται η ακύρωση - κι αυτό το κάνω ακόμα και όταν δεν πρόκειται για ακύρωση μόνο της τελευταίας στιγμής. Το κάνω ακόμα και όταν ένας θεραπευόμενος συνεπής, αρχίζει ξαφνικά να αλλάζει συμπεριφορά, οπότε αυτό δεν μπορεί να σημαίνει παρά πως κάτι αλλάζει στον ίδιο και κάτι άλλο χρειάζεται από τη θεραπευτική μας σχέση.\nΤις περισσότερες φορές, και μόνο που ανοίγει και συζητείται το θέμα, είναι αρκετό. Αν όμως μαζί ανακαλύψουμε κάποιες κρυμμένες δυναμικές στη στάση του, κάνουμε πάλι συμφωνία.\nΓια παράδειγμα, ότι ύστερα από μία ακόμα ακύρωση θα καταβάλλει την αμοιβή ό,τι και να έχει γίνει. Ή, ότι κάθε δύο ή τρεις ακυρώσεις της τελευταίας στιγμής θα καταβάλλει μία συνεδρία. Ή, ορίζουμε ένα συμβολικό ποσό, χαμηλότερο από τη κανονική αμοιβή.\nΌμως ΠΟΤΕ, τίποτα από όλα αυτά δεν γίνεται τιμωρητικά και ούτε σαν ο θεραπευόμενος να διαπραγματεύεται με κάποια εξουσία για να γίνει “καλό παιδί” και να συμμορφωθεί.\nΗ θεραπεία δεν είναι η“Δίκη”, του Φραντς Κάφκα ούτε επιβάλλει “ποινές” για κανενός είδους ενοχή.\nΤα σχετικά γεγονότα είναι πολλά. Μία φορά, αφού δουλέψαμε το θέμα δύο διαδοχικών ακυρώσεων, ένας νέος θεραπευόμενος, με ευχαρίστησε για την κατανόηση και μου ζήτησε και δανεικά! Μία άλλη φορά, μία θεραπεία που φαινόταν σίγουρα καταδικασμένη, όχι μόνο σώθηκε αλλά και απογειώθηκε με τη συμβολική καταβολή 1 μόνο ευρώ σε κάθε ακύρωση.\nΟ Γρηγόρης Βασιλειάδης, ψυχολόγος και επιστημονικός συνεργάτης του E-Psychology, ανέφερε τα εξής:\nΤα λεφτά στην ψυχοθεραπεία δεν είναι ποτέ απλά και μόνο «λεφτά», αλλά και μια «οθόνη» πάνω στην οποία εύκολα προβάλουμε τις προβληματικές συνιστώσες της ύπαρξής μας. Τις απωθημένες και ανεπίλυτες ψυχικές μας συγκρούσεις και τραύματα, τα ασυνείδητα πυρηνικά εσωτερικά μας διλήμματα.\nΗ συντριπτική όμως πλειοψηφία που ζητάει ψυχοθεραπεία μπαίνει στο γραφείο του ψυχοθεραπευτή με λανθάνοντα, δηλαδή ασαφή, ανεπίγνωστα, κι αξεκαθάριστα αιτήματα.\nΣτην πραγματικότητα, όταν διαπραγματεύονται -μέσα τους, ή ανοιχτά με τον θεραπευτή- το κόστος, το αν δέχονται ή όχι να πληρώσουν την ακυρωμένη συνεδρία, αγγίζουν έμμεσα κι ασυνείδητα την αμφιθυμία τους να θεραπευτούν.\nΚάθε αλλαγή και εσωτερική μετακίνηση προϋποθέτει κόστος. Κόστος κυρίως ενεργειακό και ψυχικό.\nΑυτό είναι που αρνείται, ή διστάζει να καταβάλλει ο υποψήφιος θεραπευόμενος, όταν έχει την ανάγκη να διαπραγματευτεί εσωτερικά και εξωτερικά το κόστος της θεραπείας του, αλλά και τους κανόνες σχετικά με την ακύρωση των συνεδριών.\nΠροφασιζόμενος συνήθως –όχι στον θεραπευτή, αλλά κυρίως- στον εαυτό του την αντικειμενική του δυσκολία, ή την ολοκληρωτική αδυναμία του να ανταπεξέλθει στο κόστος της θεραπείας, ή την οργή του για τους κανόνες σχετικά με τις ακυρώσεις, αρνείται ασυνείδητα να σηκώσει την ευθύνη της σκιερής αμφιθυμίας, του φόβου, της άρνησής του να εμπλακεί σε μια διαδικασία που στοχεύει να τον μετατοπίσει ψυχικά, τόσο τον ίδιο προσωπικά, αλλά και τις κοντινές του σχέσεις.\nΌταν ζητάει να «πληρώσει λιγότερο», ή να μην πληρώσει αν και ακύρωσε άκαιρα την συνεδρία του, είναι σαν να λέει πως λιγότερο θα ήθελε να του κοστίσει ενδοψυχικά η βελτίωση και οι αλλαγές που –κατά τ’ άλλα- θα ήθελε να συμβούν στην ζωή του.\nΣ’ αυτήν την περίπτωση, θα έμπαινε με άλλες προϋποθέσεις, και το οικονομικό ζήτημα θα γινόταν ενσυνείδητα πια έναυσμα συζήτησης των σημαινομένων. Των αληθινών δηλαδή αμφιθυμιών, επιθυμιών, και διλημμάτων του πριν ξεκινήσει το ψυχοθεραπευτικό του ταξίδι.\nΕγώ προσωπικά ως θεραπευτής θέτω απ την αρχή της διαδικασίας ένα σαφές πλαίσιο κανόνων που περιλαμβάνουν και τις ακυρώσεις. Μόνο στην περίπτωση που αυτό το πλαίσιο γίνει δεκτό από τον υποψήφιο θεραπευόμενο ξεκινάει η ψυχοθεραπεία.\nΓια τους παραπάνω λόγους, πιστεύω πως ο θεραπευόμενος πρέπει να καταβάλει το κόστος της ακυρωμένης συνεδρίας εφόσον δεν συντρέχει σοβαρός λόγος υγείας που του απαγόρευσε να είναι ως όφειλε παρών, και εφόσον δεν με ενημέρωσε το αργότερο 24 ώρες πριν το ραντεβού μας.\nΟ μεσήλικας υποψήφιος για ψυχοθεραπεία έμοιαζε σκεφτικός να επεξεργάζεται την ανατροφοδότηση που του έδωσα σχετικά με τα όσα διαμείφθηκαν μεταξύ μας σ’ αυτήν την πρώτη συνάντηση.\n- Εάν σας ενδιαφέρει σοβαρά το ενδεχόμενο να εργαστείτε με τον εαυτό σας και να πάρετε στα σοβαρά τα θέματα που σας απασχολούν, θα χρειαστεί να δεσμευτείτε στην αυτογνωστική σας εργασία με τους όρους που σας προανέφερα για τουλάχιστον ένα ημερολογιακό έτος.\nΣτην συνέχεια, κι εφόσον η συνεργασία μας προχωρεί εποικοδομητικά, ίσως ανοίξει για σας το ενδεχόμενο της ομαδικής θεραπείας…\n- Ααα! Ξέρετε, δεν μου αρέσουν οι δεσμεύσεις…\nΑρκέστηκα στο να του εξηγήσω εν συντομία για ποιους λόγους είναι σημαντική η προσωπική δέσμευση στην ψυχοθεραπευτική διαδικασία.\nΚαθώς σηκώθηκε για να φύγει, μου είπε πως θα θελε να το σκεφτεί καλύτερα.\nΠροφασίστηκε πως το οικονομικό θα επηρέαζε την απόφασή του για το εάν θα ξεκινήσει την διαδικασία, ή θα την αναβάλει.\nΠολύ πρόθυμα συμφώνησα πως χρειάζεται πράγματι να το σκεφτεί καλύτερα, και του έδωσα την συγκατάθεσή μου σ' αυτό.\nΕπειδή θεωρώ πολύ σοβαρή υπόθεση την ψυχοθεραπεία, και ολόψυχα δεσμεύομαι στο να βοηθώ ανθρώπους, δεν είμαι διαθέσιμος να εργαστώ ψυχοθεραπευτικά με ανθρώπους που δεν παίρνουν στα σοβαρά τον εαυτό τους, και την ψυχοθεραπευτική εργασία.\nΠου αρνούνται στοιχειωδώς να δεσμευτούν. Μάταιος ο κόπος να κυνηγάς κάποιον που ακόμα δεν θέλει να πάρει την ευθύνη του.\nΠου δεν έχει κατανοήσει την αξία και την λειτουργία του κόστους που ενέχεται στην ευθύνη. Σε καμιά περίπτωση η ανάγκη για δέσμευση δεν είναι κάτι που επιτάσσεται απ' έξω. Δεν είναι μια επιταγή που πρέπει να επιβληθεί από τον μεσάζοντα ψυχοθεραπευτή, λες και είναι δική του επιθυμία.\nΗ ανάγκη του υποψήφιου της ψυχοθεραπείας για δέσμευση είναι ακριβώς αυτό:\nΔική του ανάγκη, ανάλογη σε ένταση, διάρκεια και βαρύτητα με την επιθυμία του να προχωρήσει σταθερά και δυναμικά στη ζωή του, στην αποκάλυψη των δυνατοτήτων του.\nΕίναι η απροϋπόθετη επιλογή αυτού που θέλει ενήλικα να πειθαρχήσει, επειδή φλέγεται από την επιθυμία να μάθει να κινείται ελεύθερος.\nΓι' αυτόν ακριβώς τον λόγο, όταν ο θεραπευόμενος ακυρώσει μια συνεδρία, οφείλει να την πληρώσει. Για να δείξει έμπρακτα πρώτα στον εαυτό του την επιθυμία του να είναι κατ' επιλογήν μέλος αυτής της διαδικασίας.\nΓια να πεισθεί ό ίδιος πως η απόφασή του να θεραπευτεί είναι βασική του προτεραιότητα, αναλαμβάνοντας αβίαστα το κόστος της.\nΔεσμευόμενος, δεν κάνει την χάρη σε κανέναν άλλον, παρά αποκλειστικά στον εαυτό του.\nΜια μικρή διαδικτυακή δημοσκόπηση\nΣτην ενότητα δημοσκοπήσεων ψυχολογίας του Portal μας, θέσαμε το ερώτημα που διαπραγματευόμαστε στο συγκεκριμένο άρθρο. Κατά το διάστημα 17-22 Αυγούστου 2017, η δημοσκόπηση δέχτηκε 180 ψήφους. Με επίγνωση όλων των περιορισμών και της έλλειψης εγκυρότητας που έχει μια τέτοια δημοσκόπηση που απευθύνεται μέσω διαδικτύου, προς το ευρύ κοινό, παραθέτουμε τον πίνακα των αποτελεσμάτων.\nΕίναι προφανές πως τα αποτελέσματα της δημοσκόπησης, επιδέχονται τέτοιας ερμηνείας και... αξίας, όσο μια διαδικτυακή δημοσκόπηση επιτρέπει.\n* Δείτε ακόμη τη σχετική συζήτηση και τις γνώμες των μελών του φόρουμ αυτοβοήθειας του E-Psychology.gr\nΑναγνώσεις άρθρου: 13254


Το Look της Ημέρας: Baby Blue - MaryMary.gr\nΤο Look της Ημέρας: Baby Blue\nBaby blue, το μαλακό γαλάζιο, για μια Άνοιξη που αργεί να ΄ρθει και εμείς την περιμένουμε. Ας βάλουμε λίγο χρώμα επιλέγοντας την πιο σοφιστικέ απόχρωση των παστέλ. Το γαλάζιο. Ένα σύγχρονο μονοχρωματικό look μας δίνει ιδέες για το πως θα μπορούσαμε να φορέσουμε το ξεβαμμένο μπλε τζιν παντελόνι μας. Μοναδική ένταση στο σύνολο αποτελεί ο shearling γιακάς του μπουφάν.\nΈνα look ξεκούραστο – μάλλινο πουλόβερ και τζιν – σε ένα χρώμα γαλήνιο.\nΕπιχειρήστε κι εσείς ένα δροσερό, ανοιξιάτικο μονοχρωματικό look σε παστέλ αποχρώσεις.


Διαμαρτυρία του ΠΑΜΕ και της ΠΑΣΕΒΕ στο Νοσοκομείο Ξάνθης για τις ελλείψεις σε υλικά, προσωπικό και οχήματα | Xanthinews - Νέα, Ειδήσεις, Εκδηλώσεις στην Ξάνθη\nΔιαμαρτυρία του ΠΑΜΕ και της ΠΑΣΕΒΕ στο Νοσοκομείο Ξάνθης για τις ελλείψεις σε υλικά, προσωπικό και οχήματα\nΑντιπροσωπεία του Π.Α.ΜΕ, της ΠΑ.ΣΕ.ΒΕ., του Μετώπου Αγώνα Σπουδαστών (ΜΑΣ) της Λαϊκής Συσπείρωσης και της Λαϊκής Επιτροπής Ξάνθης επισκέφτηκε το Γενικό Νοσοκομείο της Ξάνθης. Η αγωνιστική παρέμβαση στον Διοικητή του Νοσοκομείου αφορούσε στις ανεπάρκειες (υλικά, προσωπικό, οχήματα) και τις λογιστικές χρεώσεις οι οποίες πλήττουν σοβαρά το δημόσιο χαρακτήρα της υγείας και θέτουν σε κίνδυνο την ίδια τη ζωή των ασθενών.\nΚαταγγέλθηκε η στάση του Υπουργείου Υγείας να μην χρηματοδοτεί το Πανεπιστημιακό Πανεπιστήμιο στην Αλεξανδρούπολη για τις εξετάσεις που δεν μπορούν να πραγματοποιηθούν στα υπόλοιπα Νοσοκομεία της Περιφέρειας ΑΜΘ. Είναι ενδεικτικό ότι τουλάχιστον 6 Ξανθιώτες (ανασφάλιστοι ή όχι) είναι εδώ και 2 μήνες σε αναμονή για στεφανιογραφίες. Ορισμένοι από αυτούς έχουν υποστεί ήδη εμφράγματα και σε συνδυασμό με άλλα επιβαρυντικά για την υγεία τους στοιχεία κινδυνεύουν ΑΜΕΣΑ.\nΗ διαβεβαίωση ότι θα υπάρξει συνεννόηση μεταξύ των Διοικητικών και ότι το ζήτημα είναι λογιστικό δεν έπεισε ότι οι ασθενείς με τέτοιες ανάγκες στο μέλλον δεν θα κινδυνεύουν. Αυτό δεν μπορεί να εξασφαλιστεί με την ασκούμενη πολιτική και πρέπει ο λαός να ανατρέψει τους σημερινούς συσχετισμούς. Ένα σοβαρότατο ζήτημα που φέρνει σε απόγνωση χιλιάδες εργαζομένους αυτοαπασχολούμενους, αγρότες, άνεργους είναι αυτό του καταλογισμού ποσών που κάποτε κάλυπταν τα ασφαλιστικά ταμεία.\nΕπεμβάσεις ή άλλες ιατρικές ενέργειες πιστώνονται στους νοσηλευόμενους με δυσβάστακτες τιμές και δη με την απειλή της διαβίβασής τους στην Εφορία και την κατάσχεση περιουσιακών τους στοιχείων. Αξιοπρεπείς άνθρωποι που πλέον δεν είναι σε θέση να καταβάλλουν τις ασφαλιστικές τους εισφορές ή ακόμη χειρότερα δεν έχουν βιβλιάρια υγείας παρόλο ότι έχουν κάνει ρύθμιση των οφελών τους στα ταμεία τους δεν δικαιούνται ιατροφαρμακευτικής περίθαλψης.\nΈτσι, αποφεύγουν να επισκεφθούν το Νοσοκομείο για να μη βρεθούν με τη θηλιά του χρέους στο λαιμό. Η αντιπροσωπεία απαίτησε τη διαγραφή τέτοιου είδους οφειλών κάτι που έχουν πετύχει πολλές λαϊκές επιτροπές (π.χ. Λάρισα, Πέραμα) και σε πολλές περιπτώσεις το Νοσοκομείο ΑΧΕΠΑ.\nΗ Λαϊκή Επιτροπή καλεί όλους τους Ξανθιώτες να πυκνώσουν τις γραμμές του αγώνα απαιτώντας να γυρίσουν στα ταμεία όλα τα κλεμμένα μέσω του Χρηματιστηρίου, των PSI και κάθε λογής πολιτικών, να προσληφθούν γιατροί και νοσηλευτικό προσωπικό, να διαφυλαχθεί ο Δωρεάν και Δημόσιος χαρακτήρας των υπηρεσιών Υγείας.\nΑνάμεσα στο δρεπάνι του χάρου και στο τραγούδι της ζωής, Εμείς διαλέγουμε το δεύτερο, το φωτεινό μήνυμα του λαϊκού αγώνα, εμείς διαλέγουμε τη ζωή.\nNext article Ευχαριστήρια επιστολή του νέου Δημάρχου Αβδήρων Γιώργου Τσιτιρίδη\nPrevious article Ευχαριστήριο της Δημοτικής Συμβούλου Ξάνθης Αλίκης Μιχαλοπούλου


ΜΟΝΑ ΛΙΖΑ Η Μόνα Λίζα (γνωστή και ως Τζιοκόντα, ή Πορτραίτο της Λίζα Γκεραρντίνι, συζύγου του Φρανσέσκο ντελ Τζιοκόντο) είναι προσωπογραφία που ζωγράφισε. - ppt κατέβασμα\nΔημοσίευσεAcacia Kefalas Τροποποιήθηκε πριν 3 χρόνια\nΠαρουσίαση με θέμα: "ΜΟΝΑ ΛΙΖΑ Η Μόνα Λίζα (γνωστή και ως Τζιοκόντα, ή Πορτραίτο της Λίζα Γκεραρντίνι, συζύγου του Φρανσέσκο ντελ Τζιοκόντο) είναι προσωπογραφία που ζωγράφισε."— Μεταγράφημα παρουσίασης:\n1 ΜΟΝΑ ΛΙΖΑ Η Μόνα Λίζα (γνωστή και ως Τζιοκόντα, ή Πορτραίτο της Λίζα Γκεραρντίνι, συζύγου του Φρανσέσκο ντελ Τζιοκόντο) είναι προσωπογραφία που ζωγράφισε ο Ιταλός καλλιτέχνης Λεονάρντο ντα Βίντσι. Πρόκειται για ελαιογραφία σε ξύλο λεύκης, που ολοκληρώθηκε μέσα στη χρονική περίοδο Αποτελεί ιδιοκτησία του Γαλλικού Κράτους, και εκτίθεται στο Μουσείο του Λούβρου, στο Παρίσι. Ο πίνακας, διαστάσεων 77 εκ. × 53 εκ., απεικονίζει μία καθιστή γυναίκα, τη Λίζα ντελ Τζιοκόντο, η έκφραση του προσώπου της οποίας χαρακτηρίζεται συχνά ως αινιγματική.Η Μόνα Λίζα θεωρείται το πιο διάσημο έργο ζωγραφικής.\n3 Ιστορικά στοιχεία Ο Λεονάρντο ξεκίνησε να ζωγραφίζει τη Μόνα Λίζα το έτος 1503 ή το 1504 στη Φλωρεντία της Ιταλίας. Σύμφωνα με τον σύγχρονο του Λεονάρντο, Τζόρτζιο Βαζάρι, "...αφότου ασχολήθηκε επί τέσσερα χρόνια με το έργο, το άφησε ημιτελές..." Είναι γνωστό πως αυτή ήταν μια συνήθης συμπεριφορά του Λεονάρντο ο οποίος, αργότερα, μετάνιωσε που "δεν ολοκλήρωσε ποτέ ούτε ένα έργο". Θεωρείται πως συνέχισε να ασχολείται με τη Μόνα Λίζα για τρία χρόνια αφότου εγκαταστάθηκε στη Γαλλία και πως την τελείωσε λίγο πριν πεθάνει το 1519. Ο καλλιτέχνης μετέφερε τον πίνακα από την Ιταλία στη Γαλλία το 1516 όταν ο βασιλιάς Φραγκίσκος Α΄ τον προσκάλεσε να εργαστεί στο Clos Lucé κοντά στο βασιλικό κάστρο στην Αμπουάζ. Πιθανότατα μέσω των κληρονόμων του βοηθού του Λεονάρντο, Σαλάι, ο βασιλιάς αγόρασε τον πίνακα για écu και τον τοποθέτησε στο παλάτι της Fontainebleau, όπου παρέμεινε έως ότου δόθηκε στον Λουδοβίκο ΙΔ΄. Ο Λουδοβίκος ΙΔ΄ μετέφερε το έργο στο Παλάτι των Βερσαλλιών. Μετά τη Γαλλική Επανάσταση, μεταφέρθηκε στο Μουσείο του Λούβρου. Ο Ναπολέοντας τοποθέτησε το έργο στο δωμάτιό του, στο Παλάτι του Κεραμεικού. Αργότερα ο πίνακας επεστράφη στο Μουσείο του Λούβρου. Κατά τη διάρκεια του Γαλλοπρωσικού Πολέμου ( ) μεταφέρθηκε από το Λούβρο στο Brest Arsenal.\n4 Η κλοπή του πίνακα Η φήμη του πίνακα αυξήθηκε όταν η Μόνα Λίζα κλάπηκε στις 21 Αυγούστου του 1911. Την επόμενη μέρα, ο Λουί Μπερού (Louis Béroud), ένας ζωγράφος, περπατώντας στο Λούβρο, πήγε στο Salon Carré όπου εκτίθονταν η Μόνα Λίζα επί πέντε χρόνια. Ωστόσο στο σημείο όπου έπρεπε να βρίσκεται ο πίνακας, υπήρχαν τέσσερις σιδερένιοι πάσσαλοι. Ο Μπερού ενημέρωσε τον υπεύθυνο της ασφάλειας εκείνου του τομέα, οι οποίος νόμιζε πως ο πίνακας φωτογραφιζόταν για εμπορικούς λόγους. Λίγες ώρες αργότερα, ο Μπερού μαζί με τον επικεφαλής της ασφάλειας του τομέα επικοινώνησαν με τον επικεφαλής του τομέα, και επιβεβαιώθηκε πως η Μόνα Λίζα δεν βρισκόταν με τους φωτογράφους. Το Λούβρο έκλεισε για μια εβδομάδα για να διευκολυνθεί η έρευνα για την κλοπή. Ο Γάλλος ποιητής Γκιγιώμ Απολλιναίρ, θεωρήθηκε ύποπτος, συνελήφθη και φυλακίστηκε. Ο Απολλιναίρ προσπάθησε να εμπλέξει στην υπόθεση τον φίλο του, Πάμπλο Πικάσο, ο οποίος επίσης ανακρίθηκε, αλλά αργότερα και οι δύο απαλλάχθηκαν των κατηγοριών. Εκείνη τη χρονική περίοδο επικράτησε η εντύπωση πως ο πίνακας είχε χαθεί οριστικά, ωστόσο δύο χρόνια αργότερα ανακαλύφθηκε ο πραγματικός δράστης. Η Μόνα Λίζα είχε κλαπεί από τον Βιντσέντσο Περούτζια (Vincenzo Peruggia), υπάλληλο του Λούβρου, ο οποίος μπήκε στο μουσείο κάποια στιγμή κατά τη διάρκεια της ημέρας, κρύφτηκε σε μία ντουλάπα και βγήκε από το μουσείο αφού αυτό είχε κλείσει, κρύβοντας τον πίνακα κάτω από το παλτό του.. Ο Περούτζια ήταν ένας Ιταλός πατριώτης που πίστευε πως ο πίνακας του Λεονάρντο έπρεπε να επιστραφεί στην Ιταλία και να εκτίθεται σε ιταλικό μουσείο. Ένα από τα κίνητρα του Περούτζια πιθανόν να ήταν και το γεγονός ότι ένας φίλος του πουλούσε αντίγραφα του πίνακα, η αξία των οποίων θα αυξανόταν ραγδαία μετά την κλοπή του αυθεντικού. Αφού κράτησε τον πίνακα στο διαμέρισμά του για δύο χρόνια, τελικά συνελήφθη όταν προσπάθησε να τον πουλήσει στους διοικητές της πινακοθήκης Ουφίτσι στη Φλωρεντία. Ο πίνακας εκτέθηκε σε διάφορα μέρη σε όλη την Ιταλία και επεστράφη στο Μουσείο του Λούβρου το Ο Περούτζια επικροτήθηκε στην Ιταλία για τον πατριωτισμό του και εξέτισε ποινή φυλάκισης έξι μηνών για το έγκλημα που διέπραξε.\n5 Το αντίγραφο του πίνακα\nΤο 2012 ανακοινώθηκε πως στο Μουσείο ντελ Πράδο υπάρχει πίνακας που είναι αντίγραφο της Μόνα Λίζα και δημιουργήθηκε την ίδια χρονική περίοδο με τον αυθεντικό πίνακα. Ο πίνακας παλαιότερα θεωρούνταν ως ένα από τα πολλά μεταγενέστερα αντίγραφα του αρχικού έργου, ωστόσο μετά από επεξεργασία προέκυψε πως πιθανότατα δημιουργήθηκε παράλληλα με τον πρωτότυπο. Ο δημιουργός του αντιγράφου δεν ήταν ο Λεονάρντο, αλλά πιθανότατα κάποιος μαθητής του, ίσως ο Φραντσέσκο Μέλτσι, που εργαζόταν στο ίδιο εργαστήριο με τον Ντα Βίντσι και ζωγράφισε το έργο την ίδια περίοδο που ο Ντα Βίντσι ζωγράφισε την Τζιοκόντα. Ο πίνακας απεικονίζει τη Μόνα Λίζα αρκετά νεότερη σε σχέση με την πρωτότυπη απεικόνισή της. Επίσης η εικονιζόμενη δεν παρουσιάζεται εξιδανικευμένη στο αντίγραφο το οποίο για αυτό το λόγο ίσως αποτελεί μια πιο ακριβή περιγραφή της συγκεκριμένης γυναίκας. Χαρακτηριστικό του δεύτερου πίνακα είναι πως ο δημιουργός του έχει σχεδιάσει και φρύδια στην εικονιζόμενη, κάτι που λείπει πλήρως από τον αρχικό πίνακα.\n6 Η Μόνα Λίζα στο διάστημα\nΥπό τον παραπάνω δημοσιογραφικό τίτλο ανακοινώθηκε η επιλογή της NASA να στείλει μέσω λέιζερ σε σεληνιακό δορυφόρο την εικόνα της Μόνα Λίζα. Πρόκειται για την πρώτη επίδειξη της νέας δυνατότητας αποστολής δεδομένων εικόνας από τη Γη μέσω οπτικής τεχνολογίας σε τόση μεγάλη απόσταση, περίπου χλμ.\n7 Το αντικείμενο του έργου\nΟ πίνακας πήρε το όνομά του από τη Λίζα ντελ Τζιοκόντο, που ήταν μέλος της οικογένειας Γκεραρντίνι από τη Φλωρεντία και την Τοσκάνη και σύζυγος του εύπορου έμπορου μεταξιού Φρανσέσκο ντελ Τζιοκόντο. Ο πίνακας ήταν παραγγελία για το καινούριο τους σπίτι και για να γιορτάσουν τη γέννηση του δεύτερου γιου τους, Αντρέα. Η ταυτότητα της εικονιζόμενης γυναίκας αναγνωρίστηκε στο Πανεπιστήμιο της Χαϊδελβέργης το 2005 από έναν ειδικό που ανακάλυψε ένα σημείωμα του 1503 το οποίο είχε γράψει ο Αγκοστίνο Βεσπούτσι. Διάφορες εναλλακτικές απόψεις έχουν εκφραστεί σχετικά με το θέμα. Κάποιοι μελετητές θεωρούν πως η Λίζα ντελ Τζιοκόντο ήταν το αντικείμενο μιας άλλης προσωπογραφίας, και εντοπίζουν τουλάχιστον άλλους τέσσερις πίνακες στους οποίους αναφέρεται ο Βασσάρι αποκαλώντας τους Μόνα Λίζα. O Σίγκμουντ Φρόυντ πίστευε πως το περιώνυμο μειδίαμα της Μόνα Λίζα ήταν αποτέλεσμα ανάκλησης ανάμνησης της μητέρας του Λεονάρντο. Άλλες προτάσεις για την ταυτότητα της εικονιζόμενης γυναίκας είναι: η Isabella από τη Νάπολη, η Cecilia Gallerani, η Costanza d'Avalos, Δούκισσα της Francavilla, η Isabella d'Este, η Pacifica Brandano or Brandino, η Isabela Gualanda, η Caterina Sforza, και ο ίδιος ο Λεονάρντο. Σήμερα οι απόψεις των ιστορικών της τέχνης συγκλίνουν στην ιδέα πως ο πίνακας απεικονίζει τη Λίζα ντελ Τζιοκόντο, που πάντα ήταν η παραδοσιακή άποψη.\n9 Ο ΖΩΓΡΑΦΟΣ\nΚατέβασμα ppt "ΜΟΝΑ ΛΙΖΑ Η Μόνα Λίζα (γνωστή και ως Τζιοκόντα, ή Πορτραίτο της Λίζα Γκεραρντίνι, συζύγου του Φρανσέσκο ντελ Τζιοκόντο) είναι προσωπογραφία που ζωγράφισε."


Ιστορία - Ιστορία - Παγκόσμια - Αντόνιο Γκράμσι - Η Ζωή και οι Ιδέες ενός Επαναστάτη\nΚατηγορίες: Ιστορία - Παγκόσμια, Οι Εκδόσεις μας, Μαρξιστική θεωρία.\nΠροβολή καλαθιού Το προϊόν “Πολιτικά κείμενα” έχει προστεθεί στο καλάθι σας.\nΣυγγραφέας: Harman, Chris – Bambery, Chris\nΠροϊόν Συγγραφέας: Bambery Chris\nΚωδικός προϊόντος: B01.\nΣυγγραφείς: Bambery Chris, Harman Chris.\n«Πρέπει να εμποδίσουμε αυτόν τον εγκέφαλο να λειτουργεί για 20 χρόνια». Μ' αυτά τα λόγια ζήτησε ο φασίστας εισαγγελέας του Μουσολίνι την φυλάκιση του Αντόνιο Γκράμσι. Οι φασίστες και η άρχουσα τάξη της Ιταλίας, είχαν κάθε λόγο να φοβούνται «αυτόν τον εγκέφαλο». Ο Αντόνιο Γκράσι ήταν ένας επαναστάτης μαρξιστής με τεράστια συμβολή όχι μόνο στο ιταλικό αλλά και στο παγκόσμιο εργατικό κίνημα.\nBambery Chris, Harman Chris


Vodafone: Δώρο 3GB για το 3ημερο του Αγ. Πνεύματος\nVodafone: Δώρο 3GB για το 3ημερο του Αγ. Πνεύματος (Σάββατο 3/5 έως και τη Δευτέρα 5/6)\nPosted On 29/05/2017\t Ananiadis Vasilis 0\nΤο καλοκαίρι ξεκινά με δώρο 3GB!\nΑπόλαυσε το 3ημερο του Αγ. Πνεύματος ξέγνοιαστα\nΣτείλε Ν στο 1339\nΗ προσφορά ισχύει για συνδρομητές συμβολαίου και καρτοπρογράμματος, Ιδιώτες & Επαγγελματίες.\nΤα δωρεάν GB μπορούν να χρησιμοποιηθούν από το Σάββατο 3/5 έως και τη Δευτέρα 5/6\nΌροι & προϋποθέσεις – Πακέτο προσφοράς 3GB Mobile Internet


” H «ΑΠΟΓΕΥΜΑΤΙΝΗ» της Κωνσταντινούπολης έχει ανάγκη οικονομικής στήριξης “ | endiaferonta\n” H «ΑΠΟΓΕΥΜΑΤΙΝΗ» της Κωνσταντινούπολης έχει ανάγκη οικονομικής στήριξης “\n08/10/2013 — mesa se ola ” H «ΑΠΟΓΕΥΜΑΤΙΝΗ» της Κωνσταντινούπολης έχει ανάγκη οικονομικής στήριξης “\nΣτον πιο πολυσύχναστο δρόμο της Κωνσταντινούπολης, την Istiklal, γνωστή ως «Μεγάλη Οδός» του Πέραν εκεί που μέχρι το 1964 ανθούσε το ελληνικό στοιχείο της Πόλης, βρίσκεται το γραφείο της εφημερίδας «ΑΠΟΓΕΥΜΑΤΙΝΗ». Πρόκειται για ιστορική καθημερινή εφημερίδα, που κυκλοφορεί στα ελληνικά από το 1925.\nΜετά από την τουρκική «Τζουμχουριέτ» (Cumhuriyet), η «Απογευματινή» αποτελεί την δεύτερη αρχαιότερη ημερήσια εφημερίδα της Τουρκίας. Ο αρχικός τυπογραφικός εξοπλισμός εκτίθεται στο Μουσείο Τύπου της Κωνσταντινούπολης . Κάτω από τον τίτλο της εφημερίδας γράφει: «89 ΧΡΟΝΙΑ ΓΙΑ ΤΗΝ ΠΟΛΗ, ΤΟΝ ΠΟΛΙΤΗ, ΤΟΝ ΠΟΛΙΤΙΣΜΟ».\nΗ ειδησεογραφία της καλύπτει την τουρκική –κυρίως πολιτική –επικαιρότητα, τα ελληνοτουρκικά, το κυπριακό, διεθνή θέματα. Δημοσιεύονται επίσης ειδήσεις για το Πατριαρχείο και την ομογένεια. Την Παρασκευή (4-10-2013) η «Α» στις ΘΕΣΕΙΣ σχολιάζε λακωνικά δηλώσεις για την Σχολή της ΧάλΚης του υπουργού αρμόδιου για θέματα Ευρωπαϊκής Ένωσης, Εγκεμέν Μπαγίς. «Ευτυχώς που ο κ. Μπαγίς δε διαπραγματεύεται με βάση την αμοιβαιότητα. Σκεφτείτε να…\nView original post 289 more wordsRate this:Share this:TelegramPocketWhatsAppShare on TumblrEmailTweetPrintLike this:Like Loading...\nPosted in ΔΙΑΦΟΡΑ. Leave a Comment »\n« Σμύρνη 1922: Η άγνωστη επιχείρηση διάσωσης Ελλήνων\nΗ ΕΛΛΗΝΙΚΗ ΚΡΙΣΗ ΧΡΕΟΥΣ »


Persona 4: Arena - GameOver\nPCPS3PS4Xbox 360Xbox OneWii U3DSPS VitaMobileArchive 20 Μαΐου 2013 16:00 Reviews\n610 views 18 σχόλια\nΗμ. Έκδοσης: 10/05/2013\nΣυνδέσου και πρόσθεσε το παιχνίδι στη λίστα σου! Συνδέσου και πρόσθεσε το παιχνίδι στη λίστα σου! Μία πρόταση μόνο για τους φανατικούς της σειράς Σε αυτή τη γενιά οικιακών συστημάτων είδαμε αρκετά spin-offs και σίγουρα μέχρι να γίνει η μετάβαση στη νέα γενιά, δηλαδή φέτος το χειμώνα, θα δούμε και άλλα. Η ιδέα ενός Persona fighting τίτλου δεν ακούγεται ιδιαίτερα πειστική, καθώς είναι λίγο δύσκολο να πιστέψει κανείς πως η μετατροπή ενός JRPG σε fighting θα πραγματοποιηθεί με προσοχή. Στο τιμόνι της ανάπτυξης, όμως, βρίσκεται η Arc System Works που είναι υπεύθυνη για τις σειρές Blazblue, Arcana Heart και Guilty Gear.\nΗ στενή παρακολούθηση του project, όμως, από την Atlus ίσως να βοήθησε σε μεγάλο βαθμό τη συνολική ποιότητα του Persona 4 Arena. Το γεγονός πως η Arc System Works ανέλαβε την ανάπτυξη του τίτλου, σημαίνει πως θα ήταν κάπως δύσκολο να μην είχαμε στα χέρια μας έναν ποιοτικό τίτλο σε ό,τι αφορά τους gameplay μηχανισμούς, αν λάβουμε υπόψη μας την ποιότητα των σειρών Guilty Gear και BlazBlue. Με λίγα λόγια, η Arc Systems είχε έτοιμη τη συνταγή, αλλά έπρεπε να την τροποποιήσει λίγο για το κοινό του Persona.\nΚαι αυτό ακριβώς έγινε στο Persona 4 Arena. Οι παίκτες που έχουν ασχοληθεί με προηγούμενους τίτλους της Arc Systems θα καταλάβουν αμέσως πως βρίσκονται σε γνώριμο περιβάλλον, αφού το Persona 4 Arena θυμίζει αρκετά το Arcana Heart 3 και το Blazblue σε ό,τι αφορά τη δομή και το ρυθμό της μάχης. Εκτός από το arcade mode και το online, οι developers πρόσθεσαν και ένα story mode στο Persona 4, που σίγουρα θα λατρέψουν όσοι αρέσκονται στο να…διαβάζουν.\nΤο story mode του Persona 4 Arena δεν έχει να δώσει απολύτως τίποτα σε κάποιον που θέλει απλά να παίξει έναν fighting τίτλο, λόγω του ότι δεν περιέχει κάποια μάχη. Αντιθέτως, η ιστορία εξελλίσεται μέσα από διαλόγους μεταξύ χαρακτήρων χωρίς cut-scenes -αλλά animated backgrounds- και ουσιαστικά περιέχει όλο το σενάριο του τίτλου για να το διαβάσουν οι παίκτες.\nΟι φανατικοί της σειράς Shin Megami Tensei: Persona θα μείνουν ικανοποιημένοι από αυτό, διότι οι ιστορίες των χαρακτήρων συνδέονται με το Persona 4, ενώ σχεδόν όλοι οι γνώριμοι χαρακτήρες του franchise έχουν συμπεριληφθεί. Το σημαντικότερο κομμάτι του Persona 4 Arena είναι η βοήθεια που έχουν οι παίκτες κατά τη διάρκεια της δράσης από τα Personas, δηλαδή, πέρα από το να θέσουν μία καλή απόσταση ανάμεσα σε εσάς και τον αντίπαλο σας, τα Personas μπορούν να αποδειχθούν τρομερή βοήθεια λόγω των υπερβολικά δυνατών χτυπημάτων τους.\nΕυτυχώς, για αυτό το λόγο η Arc System Works δεν έκανε αθάνατα τα Personas, τοποθετώντας κάρτες κάτω από την μπάρα υγείας του παίκτη, οι οποίες αντιπροσωπεύουν την υγεία του κάθε Persona. Το Persona 4 Arena καταφέρνει να καλύψει ένα ευρύτερο κοινό παικτών, αφού χάρη στο Αuto Combo System, οι αρχάριοι χρήστες είναι σχεδόν σίγουρο πως θα είναι σε θέση να ανταπεξέλθουν στη μάχη.\nΤο Auto Combo system λειτουργεί όπως ακριβώς λειτουργούν και τα Boost Combos στο Street Fighter X Tekken. Πρόκειται για μία σειρά χτυπημάτων, η οποία ενεργοποιείται με το συνεχόμενο πάτημα του Χ (Xbox 360) και Κύκλο (PS3). Βέβαια, η συγκεκριμένη κίνηση είναι και μία από τις πιο αδύναμες του παιχνιδιού λόγω της ευκολίας της και φυσικά για αποφυγή κατάχρησής της.\nΣε ό,τι αφορά τον οπτικό τομέα, το Persona 4 Arena είναι ένα οφθαλμόλουτρο για τους φανατικούς των anime και των manga. Τα ζωηρά χρώματα, το καλλιτεχνικό στυλ καθώς και ο σχεδιασμός των χαρακτήρων έχουν καταφέρει να αποτυπώσουν την ατμόσφαιρα του σύμπαντος του Persona και σίγουρα οι φανατικοί του franchise θα είναι απόλυτα ικανοποιημένοι σε αυτό το κομμάτι.\nΌπως γίνεται εύκολα αντιληπτό, το Persona 4 Arena απευθύνεται καθαρά σε φανατικούς φίλους της σειράς Persona, παρόλο που η δουλειά που έχει γίνει είναι σε θέση να προσελκύσει και νέα άτομα. Όσοι, όμως, δεν τρέφουν ιδιαίτερη αγάπη στο ιαπωνικό στυλ -και το Persona ως franchise γενικότερα δεν τους είχε κινήσει μέχρι στιγμής το ενδιαφέρον- δεν θα βρουν κάτι το οποίο θα τους κάνει να προτιμήσουν το Persona 4 Arena αντί για ανταγωνιστικούς fighting τίτλους αυτής της περιόδου όπως το Injustice: Gods Among Us.\nΠροσβάσιμο σε όσους δεν ασχολούνται με fighting χάρη στο auto combo system\nΠροσεγμένος οπτικός τομέας\nΣχεδόν απροβλημάτιστος online τομέας\nΕξαιρετικοί fighting μηχανισμοί…\n…που απαιτούν όμως Arcade Stick\nΗ χαμένη ευκαιρία του story mode\nRegion locked στο PlayStation 3\nAuto combo system? :S Why?\nΚαλο φαινεται κατα τα αλλα!Βασικα δεν ξερω για gameplay παντως στον οπτικο τομεα ειναι πολυ ομορφο!Ομως δεν μ' αρεσουν ιδιαιτερα τα Persona (βασικα δεν μου κινουν το ενδιαφερων) οποτε...\nΈκανε καλή δουλειά η Arc System Works. Μου αρέσει, το θέλω. Ωραία και η συλλεκτική. Έχω και Arcade Stick. Μπήκε στην to-buy list.\nΌλα καλά με το review αλλά δεν κάνετε καθόλου κριτική στο γεγονός ότι είναι το μόνο παιχνίδι που βγήκε για PS3/Xbox και είναι region-locked. Ένα άλλο θέμα που δεν αναφέρατε καθόλου είναι ότι έκανε 9 μήνες να έρθει από την μια πλευρά του Ατλαντικού μέχρι την άλλη. Και δεν είναι το θέμα της καθυστέρησης αλλά της τιμής. Πουλιέται το ίδιο προϊόν στην μισή τιμή στην Αμερική και στην Ευρώπη σε full price. Αν αυτό δεν είναι αρνητικό τότε δεν ξέρω τι είναι. Πιστεύω δεν έχει άπλα σημασία μόνο το παιχνίδι αλλά και το προϊόν (λογισμικό, συσκευασία, παρουσίαση και τιμή).\nΠιστεύω ότι αυτό είναι άξιο αναφοράς για τα review και όμως κανένα ευρωπαϊκό site δεν το κριτικάρει.\nNeochaos, το είχε γράψει ο Δημήτρης στα "Αρνητικά" και μου διέφυγε στο copy-paste.\nΔεν σας κατηγορώ, προσθεού τα ελληνικά media έχουν ίσως τον τελευταίο λόγο. Εδώ το eurogamer.net του έβαλε 9/10 και μέσα στο κείμενο του άπλα αναφέρει το γεγονός σε 3 γραμμές στην αρχή και μετά το θαυμάζει σαν το Θεό τον ίδιο, έλεος.\nΆπλα το λέω γιατί πχ άμα το έκανε αυτό η Warner στο injustice και έκανε ο τίτλος να έρθει μετά από 9 μήνες θα την λέγαμε τώρα την εταιρία του Σατανά. Ενώ εδώ την συγχωρούμε την Zen United. Για εμένα τέτοιες τακτικές πρέπει να τιμωρούνται όχι μόνο από τους καταναλωτές αλλά και από τα media. Τέλος πάντων ο καθένας βλέπει και επιλέγει…\n2 παρατηρήσεις όσον αφορά τα fighting games των τελευταίων ετών, γιατί βλέπω κάποια πράγματα αρχίζουν να γίνονται μόδα.\n1) Όσο καλό και να είναι το story mode, ο κόσμος δεν παίζει fighting games γι αυτό το λόγο. Το μόνο που χρειάζεται ένα τέτοιο παιχνίδι σε αυτό τον τομέα είναι να δημιουργήσει ένα σχετικό προφίλ, να δώσει μια ταυτότητα στους χαρακτήρες και να δημιουργήσει το πλαίσιο στο οποίο γίνονται οι μάχες. Τίποτα λιγότερο, τίποτα περισσότερο.\n2) Ένα εντυπωσιακό οπτικά combo, σταματάει να είναι εντυπωσιακό όταν απλά πατάς 3 κουμπιά. Δεν είναι αυτό το νόημα τους και δεν νομίζω ότι εισάγουν σωστά νέους παίχτες σε αυτή την κατηγορία.\nΓιαπωνέζικο fighting παιχνίδι. Μπρρρρρ..... μακριά, έχω αλεργία.\nΔεν το ήξερα αυτό αλλά το διαπίστωσα παίζοντας το BlazBlue πριν κάποια χρόνια και μετά το επιβεβαίωσα παίζοντας και ένα από τα Naruto Shippuden πέρισυ.\nManolero1 το θέμα γούστου που θίγεις ειναι πολύ μεγάλο! Οπως αναφέρει και ο Δημητρης στο Review αυτα τα παιχνίδια ειναι για τους οπαδους του ιαπωνικού στυλ (manga kai anime) .\nΟταν πήρα το Blabblue περιμενα να δω ακριβως αυτο που προσεφερε και το ευχαριστηθηκα πολυ. Προσωπικα ακόμα το παιζω μερικες φορές.\nΑν και δεν έχω arcade stick θα ήθελα να το παιξω και αυτό καποια στιγμή όταν πέσει η τιμή του(-πόσους χαρακτήρες διαθέτει ξέρει κανείς?).\nΠαιχνιδάρα, εννοείται ότι θα το πάρω κάποια στιγμή.\nΠιστευω πως ειναι επος . Αλλα να πεσει πρωτα η τιμη στα ταρταρα και μετα . Το Αuto Combo System δεν πιστευω να υπαρχει και στο online ετσι ; Εστω μια επιλογη που το αφαιρει υπαρχει ;\nΤο Auto Combo System δεν είναι απενεργοποιείται αλλά δεν είναι τίποτα το φοβερό. Δεν κάνει μεγάλη ζημιά και καταναλώνει meter αρά αν επιλέξεις να μη το χρησιμοποιήσεις θα έχεις το πλεονέκτημα απέναντι σε κάποιον που θα το χρησιμοποιεί.\nΓια εμένα ήταν σίγουρη αγορά από την πρώτη του ανακοίνωση. Απλά αυτό που διαβάζω και μου φαίνεται περίεργο είναι το ότι δεν έχει μάχες στο story; Γιατί εγώ θυμάμαι να έχω διαβάσει κάπου ότι έχει μάχες σε κάθε σενάριο; Επίσης παιδιά εγώ στη τιμή 35 ευρώ βλέπω να ζητάνε και όχι 60. Που την είδατε την full price;\nΔεν πολυκαταλαβαινω το λογο υπαρξης του τιτλου ουτε με ποια λογικη κυκλοφορει. Ποσοι να ειναι αυτοι που το ειχαν παιξει το rpg πριν 5 χρονια στο PS2 και να θελουν να παιξουν ενα fighting spin-off του σημερα? Και ποσοι να ειναι οσοι το εχουν στο PS vita? Προσωπικα εχοντας λατρεψει τα Persona 3 και 4 δεν με ψηνει ουτε στο ελαχιστο\n@Bil128, μα και βέβαια, εννοείται αυτό που λες.\nΣαν δικό μου πρόβλημα το ανέφερα ότι δεν μου αρέσουν τα παιχνίδια, όχι σαν μειονέκτημα του παιχνιδιού.\nΈτσι για να σχολιάσω κάτι και εγώ, αφού δεν μπορώ να έχω αντικειμενική γνώμη για τέτοια παιχνίδια.\nΌχι, τώρα που το σκέφτομαι μάλλον το εξέφρασα λάθος... αντικειμενική γνώμη δεν μπορώ να έχω για κανένα απολύτως παιχνίδι, απλά σε τέτοιου είδους δεν μπορώ να έχω καθόλου γνώμη, ούτε καν υποκειμενική !\nΜολις πεσει λιγο η τιμη του θα το παραγγειλω\nΈκατσα και είδα μερικά βιντεάκια στο youtube και βρε Μήτσο πως δεν έχει μάχες στο story; Λίγο το sotry του Yu είδα και είχε 3-4 μάχες.\nΓιώργο, μιλάω για πραγματικές μάχες όχι μάχες που διηγούνται. Στο story mode το μόνο που έκανα ήταν να διαβάζω. Φυσικά και δεν έφτασα μέχρι το τέλος του story mode του κάθε χαρακτήρα γιατί μιλάμε για 20+ ώρες ιστορίας, αν καθόμουν να διάβαζα την ιστορία του κάθε χαρακτήρα. Αλλά επειδή και εγώ είδα YouTube videos για να σιγουρευτώ, δεν βρήκα καμία μάχη. Ξαναλέω πως αν εννοείς μάχη που διηγείται πάω πάσο.\nΑυτές που είναι σε στυλ blazblue. Μιλάνε οι χαρακτήρες και τσουπ πετάει μια μάχη. Αν θυμάμαι καλά στου Yu ήταν μετά από 40' η πρώτη εναντίον του Yosuke. Εγώ από το review νόμιζα πως δεν είχε καθόλου μάχες. Αφού είναι όπως το blazblue τότε μια χαρά.


Οι ποιητές που αγάπησα και άλλες μικρές και μεγάλες ιστορίες λόγου (Ανθολόγιο Ποίησης): Μάρω Βαμβουνάκη, "Τα πράγματα που ζουν απ' τον χαμό" .....αποσπάσματα\n[...]Κι εκείνος βρήκε κοντά της τον λόγο του να υπάρχει. Συνάντησε το πεπρωμένο του και την ευθύνη του την ώρα που πρωτοσυναντήθηκε με το βλέμμα της. Τι περισσότερο μπορεί να αναζητά ένας άντρας, ένας γνήσιος, τίμιος άντρας, απ’ την ώρα που θα βγει να οδοιπορήσει ενήλικος στις ανοιχτές εκτάσεις της ύπαρξης; Την ευθύνη του. [...] Γιατί η ζωή του, πριν την βρει, ήταν σαν ένα ανεπίδοτο γράμμα.\n[...]Ήταν η εξ αρχής ακατανόητη οικειότητα που σημαδεύει όσους προορίζονται να συναντηθούν. Που οι δρόμοι τους θα διασταυρωθούν για να σφραγίσουν ο ένας τον άλλον παντοτινά. Αυτούς που συγγενεύουν αλλιώς, και οι υπόγειες ροές τούς τραβάνε ασυνείδητα να στραφούν και να κοιταχτούν με απορία στα μάτια. Σαν κλήση. Μια σαγήνη ανεξήγητη που φέρνει κοντά.\n[...]Συναντάμε κόσμο όπως πορευόμαστε. Ανταλλάσσουμε βλέμματα, χαμόγελα ευγενικά, δυο υποχρεωτικές κουβέντες, για να προσπεράσουμε και να τα πετάξουμε αυτά αμέσως στον κάδο της λησμονιάς. Υπάρχουν μάτια όμως που από το πουθενά εμφανίζονται μια στιγμή μπρος μας, βυθίζονται στα δικά μας μάτια και αξιώνουν: «Εδώ θα μείνεις», ή «Σε περίμενα».\n[...]Είναι ένας άντρας κι αυτός που έχει για χρόνια ζήσει στην έρημο. Πριν έρθει εκείνη στη ζωή του, είχε αρχίσει να το παίρνει απόφαση: Όσο μεγαλώνουμε η ερημιά μας θα μεγαλώνει. Κι όχι επειδή δεν θα υπάρχουν άνθρωποι κοντά μας, αλλά γιατί –τους περισσότερους απ’ αυτούς—θα τους βλέπουμε και θα στρίβουμε, θ’ αλλάζουμε δρόμο. Για να μη μας σκοτώσουν. Από εγκεφαλικό ή ανία. Η έρημος της πολυκοσμίας ήταν το ασκητήριό του. [...]Ό,τι προσδοκούσε, τώρα το απέκτησε, το έχει και είναι σε θέση να το αντιλαμβάνεται αυτό. Είναι ένας άντρας που αντέχει τον εαυτό του. Είναι ένας άντρας τόσο ώριμος ώστε μπορεί να αγαπά μια γυναίκα.\n[...]πως οι μεγάλες αγάπες καταδέχονται μόνο τις μεγάλες, γενναίες ψυχές. Πως οι σπουδαίες ιστορίες διαλέγουν εκείνους που, από πίστη, ρισκάρουν την ψυχή τους. [...] Και εντάξει, ο έρωτας βρίσκεται από πάντοτε μέσα μας, είναι δικός μας εκ γενετής –ίσως και από πριν, ίσως και να είναι ο λόγος που θα γεννηθούμε—αλλά απαιτείται ο κατάλληλος άλλος, ο ορισμένος άλλος για να τον αφυπνίσει. Ο ορισμένος άλλος για να σβήσει ή να διατηρηθεί. Ο ορισμένος για να τον επιστρέψει στην πηγή, στο παντοτινό, ακόμα και στην αθανασία.\nΣυναντάμε κόσμο και κόσμο όπως πορευόμαστε. Ανταλλάσσουμε βλέμματα, χαμόγελα ευγενικά, δυό υποχρεωτικές κουβέντες, για να προσπεράσουμε και να τα πετάξουμε αυτά αμέσως στον κάδο της λησμονιάς. Υπάρχουν μάτια όμως που από το πουθενά εμφανίζονται μια στιγμή μπρος μας, βυθίζονται στα δικά μας μάτια και αξιώνουν "Εδώ θα μείνεις", ή "Σε περίμενα".\nΑναρτήθηκε από Δημήτριος Γκόγκας στις 6:58 π.μ.


Αρχική - Prassa House\nΗρθε η ωρα να απολαυσετε τον ουρανο του αιγαιου. Καλωσήρθατε στην Κίμωλο\nΚαλωσηρθατε στο Prassa House\nΤο Παραθαλασσιο σπιτι στα Πράσσα Κιμώλου. Απολαύστε τη διαμονή σας!\nΗ ιδιωτικη παραλια σας περιμένει\nΓαληνη. Το αξιζετε\nθα κανουμε το καλυτερο\nΚαλωσηρθατε στο Prassa House, Κίμωλος\nΣε μια ειδυλλιακή τοποθεσία, για να βρεθείτε με τους αγαπημένους σας ανθρώπους ή για να βρείτε τον εαυτό σας, βρίσκεται η παραδοσιακή μεζονέτα στα πανέμορφα Πράσσα.\nΔημιουργώντας ένα εξωτικό τοπίο, τα εκπληκτικά γαλαζοπράσινα νερά βαθαίνουν σταδιακά και δημιουργούν έτσι κατάλληλες συνθήκες για τα μικρά παιδιά.\nΤο σπιτι στα Πρασσα\nΕιστε ετοιμοι να ζήσετε το ονειρο;\nΤο πρόσφατα ανακαινισμένο, με σεβασμό στην παράδοση και την κυκλαδίτικη αρχιτεκτονική διαμέρισμα, είναι χωρητικότητας 60 μ² και μπορεί να φιλοξενήσει από 2 έως 4/άτομα, ενώ αποτελεί την ιδανική επιλογή για μια οικογένεια.\nΔιαθέτει πλήρως εξοπλισμένη κουζίνα με παραδοσιακό φούρνο, εξωτερικό ντούς/WC, δύο μεγάλα υπνοδωμάτια - χωρισμένα μεταξύ τους, με μπαλκόνια που βλέπουν όλα στη θάλασσα.\nΕνας μικρός παράδεισος σας περιμένει


Καλές εντυπώσεις ο Kισσαμικός στο 2-0 επί της κ-20 του Ολυμπιακού\nThursday, 1 September 2016 12:32\nΣυνεχίζοντας τις πολύ καλές του εμφανίσεις στα φιλικά, ο Κισσαμικός επικράτησε της Κ20 του Ολυμπιακού με σκορ 2-0 στο Μάλεμε σε ένα παιχνίδι με αγωνιστική και όχι μόνο σημασία.\nΤο ματς πραγματοποιήθηκε το απόγευμα της Τετάρτης, με τα παιδιά (που ουσιαστικά ήταν της Κ19) του Ολυμπιακού να δέχονται το ζεστό χειροκρότημα του κόσμου που βρέθηκε στο γήπεδο και ανάμεσα στους οποίους ήταν και περίπου 30 φίλαθλοι από την Θύρα 7 Χανίων.\nΗ Κ20 του Ολυμπιακού στο πρώτο ημίχρονο δυσκόλεψε αρκετά τον Κισσαμικό, που μπόρεσε στο 38ο λεπτό να πάρει κεφάλι στο σκορ με την κεφαλιά του Κίκε από τη σέντρα του Μάντζη. Στο β’ μέρος ο ρυθμός έπεσε πολύ, με το τελικό 2-0 να διαμορφώνεται και πάλι με κεφαλιά, αυτή τη φορά από τον Σταθάκη ύστερα από εκτέλεση κόρνερ του Θέου στο 2ο και τελευταίο λεπτό των καθυστερήσεων του φιλικού.\nΑξίζει να σημειωθεί ότι μέχρι στιγμής ο Κισσαμικός είναι αήττητος στα φιλικά του παιχνίδια μετρώντας μόνο νίκες και την ισοπαλία στο Ηράκλειο με τον ΟΦΗ.\n5’ Ωραία ατομική προσπάθεια του Καπέτζη και σέντρα για τον Βρουσάι που με σουτ στην κίνηση στέλνει την μπάλα άουτ.\n8’ Ο Τιάγκο Σίλβα εκτελεί με πάσα το φάουλ για τον Σταθάκη, που με σουτ στέλνει την μπάλα άουτ.\n20’ Σέντρα του Παγώνη σουτ του Κουρέλλα αποκρούει ο Αγγελόπουλος.\n21’ Ατομική προσπάθεια του Κίκε που μπαίνει στην περιοχή και πλασάρει αλλά ο Αγγελόπουλος αποκρούει.\n35’ Φάουλ του Σταθάκη άουτ.\n38’ ΓΚΟΛ: Σέντρα του Μάντζη ο Κίκε με ωραία κεφαλιά στέλνει την μπάλα στα δίχτυα.\n41’ Κόρνερ του Τιάγκο Σίλβα κεφαλιά του Ραπτάκη άουτ.\n44’ Σουτ του Βρουσάι μπλοκάρει ο Λαζαρίδης.\n55’ Γύρισμα του Θέου στον Παγώνη, που σουτάρει δυνατά και η μπάλα καταλήγει πάνω από τα δοκάρια του Αγγελόπουλου.\n66’ Κόρνερ του Θέου σουτ του Σελινιωτάκη από κοντά απέκρουσε εντυπωσιακά ο Αγγελόπουλος.\n88' Εκτέλεση φάουλ του Βρουσάι αποκρούει ο Γκέκας.\n90+2' ΓΚΟΛ: Κόρνερ του Θέου, ο Σταθάκης με κεφαλιά κάνει το 2-0.\nΚισσαμικός (Σπύρος Μπαξεβάνος): Λαζαρίδης (60’ Γκέκας), Παγώνης (71’ Τσερκέζος), Ραπτάκης (56’ λ.τρ. Παντελάκης), Σταθάκης, Κουρέλλας (88' Φυντικάκης), Σελινιωτάκης (88' Αντωνιάδης), Γκούμας (65’ Ενγκουέμ), Τιάγκο Σίλβα (63’ Πέεφ), Βλάχος, Κίκε (65’ Τσοντάκης), Μίλιτς (12’ λ.τρ. Μάντζης).\nΟλυμπιακός Κ20 (Βασίλης Βούζας): Αγγελόπουλος, Μπέτσας (70' Αμπάρα), Πανάγου, Βατουσιάδης (57’ Γιανναράκης), Τσιμπούκας, Λάμπρου (60’ Χρήστου), Κουγιός (46’ Ξενιτίδης), Μεγαρίτης (65’ Κηπουρός), Καπετζής, Βρουσάι, Τασιούλης (46’ Αντωνόπουλος).


Online κράτηση πτήσης από Τορόντο - για Βερόνα τώρα από 874 $ - Lufthansa\nΠτήση Τορόντο Βερόνα από 874 $\nΚαταπληκτικοί ναύλοι για την πτήση σας από Τορόντο προς Βερόνα\nΠροσπαθείτε να βρείτε προσιτές τιμές πτήσεων από Τορόντο για Βερόνα; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Βερόνα VRN τον Μαΐου 2023 από 874 $.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Τορόντο προς Βερόνα διατίθεται με 874 $, τον Μαΐου 2023.


Λύθηκε το μυστήριο της χρυσής αναλογίας..;; • Φιλούμενος - Ενάντια στην Νέα Τάξη Πραγμάτων\nΗμερομηνία : 09 Δεκ 2019, 21:29\nΘέμα δημοσίευσης: Λύθηκε το μυστήριο της χρυσής αναλογίας..;;\nΔημοσιεύτηκε: 05 Ιαν 2010, 18:38\nΟ Μπάτζαν έχει από το 1996 έχει εφεύρει έναν μαθηματικό νόμο, που ισχυρίζεται ότι περιγράφει πώς δημιουργούνται τα διάφορα σχέδια στη φύση, από τη ροή των υδάτων στα δέλτα των ποταμών μέχρι τις διακλαδώσεις των αεραγωγών στους πνεύμονες, με βάση μια ενιαία αρχή: την ολοένα μεγαλύτερη αποτελεσματικότητα της κίνησης και της ροής του νερού, του αέρα, του αίματος, ακόμα και των ατόμων μέσα σε ένα πλήθος. Όπως υποστηρίζει, η όραση επίσης υπόκειται στον ίδιο νόμο της αυξημένης αποτελεσματικότητας, όσον αφορά την ταχύτερη ροή των πληροφοριών από τον έξω κόσμο στο μάτι μας και από εκεί στον εγκέφαλό μας. Και το κατ' εξοχήν σχήμα που βοηθά σε αυτό, όπως λέει, είναι η χρυσή αναλογία. Από βιολογική άποψη, ο "νόμος" αυτός ισχύει στα ζώα και σταδιακά τέθηκε σε εφαρμογή και στους προγόνους των ανθρώπων, όταν κυνηγούσαν ζώα και μάζευαν τροφές από το δάσος ή επέλεγαν συντρόφους.


Γέννα στην Κηφισίας - Συγκλονίζει ο πατέρας: Το μωρό δεν έδειχνε σημάδια ζωής %\n«Ήμασταν όλοι τυχεροί γιατί με τοφαρμακείο που είχαμε στο πυροσβεστικό καθώς και με τις πετσέτες καταφέραμε να φροντίσουμε το μωρό. Η μόνη μου έννοια εκείνη την στιγμή ήταν το μωρό, το οποίο όταν άνοιξε τα ματάκια του πραγματικά με ενθουσίασε. Αν και πατέρας δυο παιδιών, ήταν η πρώτη φορά που συμμετείχα σε μια γέννα και ήθελα να πάνε όλα καλά.\nΓια καλή μας τύχη από το σημείο πέρασε ένας ιδιώτης γιατρός που έκοψε τον ομφάλιο λώρο, ενώ λίγα λεπτά αργότερα εμφανίστηκε και μια παιδίατρος η οποία με το στηθοσκόπιο της εξέτασε την μικρούλα και την βρήκε υγιέστατη. Εκεί και από την στιγμή που όλα ήταν καλά με την μητέρα, ένιωσα απίστευτη ανακούφιση. Άμεσα ήρθε και ασθενοφόρο που παρέλαβε μητέρα και βρέφος».


Ποιες είναι οι επιλογές σας για μετακίνηση 401k σε IRA; - Επενδύοντας\n9 φρέσκους τρόπους για να αποθηκεύσετε σε παντοπωλεία όταν είστε Vegan August - 2020\nΕδώ είναι γιατί μια πρόσφατη σφύριγμα από το DOJ είναι μεγάλη είδηση για τους παππούδες σας August - 2020\nΗ νεράιδα του δοντιού είναι λίγο πιό ασταθής φέτος. Εδώ είναι τι πληρώνει August - 2020\nΠοιες είναι οι επιλογές σας για μετακίνηση 401k σε IRA;\nΌταν αφήνετε τη δουλειά σας, είτε εθελοντική είτε όχι, πρέπει να λάβετε μια σημαντική απόφαση σχετικά με το 401 (k) σας. Πολλοί δεν είναι εξοικειωμένοι με όλες τις επιλογές τους για το τι μπορούν να κάνουν με το 401 (k) τους, αλλά η λάθος επιλογή θα μπορούσε να σας κοστίσει. Οι περισσότεροι άνθρωποι είναι εξοικειωμένοι με την ιδέα της ανατροπής 401 (k), αλλά χρειάζονται ακόμα κάποια βοήθεια μέσω της διαδικασίας. Εδώ είναι οι επιλογές σας εάν αντιμετωπίζετε αυτήν την απόφαση.\nΗ εξαργύρωση δεν είναι η καλύτερη επιλογή\nΤι χρήματα το βάζετε στον εαυτό σας, μπορείτε να το εξαργυρώσετε και να το πάρετε μαζί σας. Εάν ο εργοδότης σας έχει έναν αγώνα, ίσως υποβληθείτε σε κάποιο είδος χρονοδιαγράμματος κατοχύρωσης. Πολλοί άνθρωποι επιλέγουν να εξαργυρώσουν τα 401k τους. Η πιο συνηθισμένη συλλογιστική που έχω εδώ, ειδικά για σχέδια 401k που ταιριάζουν, είναι ότι είναι "Τα χρήματα της εταιρείας" δεν "δικο τους". Ουάου! Δεν είναι αυτό το μεγάλο συλλογισμό;\nΛαμβάνοντας τα "χρήματα της εταιρείας", τώρα το άτομο αυτό έχει κολλήσει με ποινή 10% πρόωρης απόσυρσης συν κανονικό φόρο εισοδήματος. Συνήθως, όταν κάνετε μετρητά απευθείας από τα 401k σας, θα διατηρήσουν το πρότυπο 20% συν την ποινή 10% πρόωρης απόσυρσης.\nΕάν χρειάζεστε πραγματικά χρήματα, θα μπορούσατε να εξετάσετε το ενδεχόμενο δανεισμού από το 401 (k) σας. Το πρόβλημα είναι ότι οι περισσότερες εταιρείες θέλουν το υπόλοιπο του δανείου να αποπληρωθεί όταν φύγετε - είτε αφήνετε εργασία ελεύθερα είτε όχι.\nΑφήστε το 401k σας μόνο.\nΈχετε πάντα την επιλογή να αφήσετε τα χρήματα με το παλιό σας σχέδιο. Τα χρήματα θα παραμείνουν επενδυμένα και η οικονομική επιχείρηση που χειρίζεται το 401 (k) θα σας κρατήσει ταχυδρομικώς τριμηνιαίες δηλώσεις που θα σας ενημερώνουν για το πώς το κάνουν. Οποιαδήποτε μελλοντική ανάπτυξη θα αναβληθεί.\nΑλλά αυτή η παθητική επιλογή έρχεται με ένα κόστος ευκαιρίας. Εάν αφήσετε απλώς τα περιουσιακά στοιχεία 401 (k) στο σχέδιο, αποποιείτε τον έλεγχο και την ευελιξία. Οι επενδυτικές σας επιλογές μπορεί να είναι περιορισμένες, οι χρεώσεις του σχεδίου μπορεί να είναι υψηλές και ίσως να μην είστε σε θέση να αποκτήσετε γρήγορη πρόσβαση στα χρήματά σας ή να κάνετε ό, τι θέλετε με αυτό. Εάν έχετε ένα ίχνος παλαιών 401 (k) s με ένα σωρό πρώην εργοδότες, τα πράγματα μπορούν να πάρουν πολύ περίπλοκο όταν συνταξιοδοτούνται - ειδικά όταν πρέπει να λάβετε Απαιτούμενες ελάχιστες διανομές (RMDs). Αφήνοντας τα χρήματα στο σχέδιο μπορεί να μην είναι η πιο σοφή επιλογή.\nΜεταφέρετε το 401k σε νέο εργοδότη\nΟι περισσότεροι άνθρωποι έχουν τη δυνατότητα να μεταφέρουν εκεί παλιό 401k στα νέα τους 401k με το νέο εργοδότη. Στο παρελθόν, αυτό ήταν πιο δύσκολο, αλλά με τις πρόσφατες αλλαγές στις κυβερνητικές ρυθμίσεις, είναι πολύ πιο εύκολο. Ενώ αυτό θα μπορούσε να είναι μια καλή απόφαση, πολλά εξαρτώνται από τις νέες επιλογές που υπάρχουν στο νέο 401k.\nΘα μπορούσατε να ρίξετε το 401k σε έναν IRA\nΑυτή είναι η επιλογή που συνήθως κάνει την πιο νόημα. Μπορείτε να μεταφέρετε τα χρήματα σε έναν IRA μέσω μιας ανατροπής ή μιας μεταφοράς από καταπιστευματοδόχο σε αξιωματούχο. Ή, θα μπορούσατε να κατευθύνετε τα χρήματα σε ένα λεγόμενο "IRA αγωγού", ένα παραδοσιακό IRA που δημιουργήθηκε για να κρατήσει τα παλιά σας 401 (k) περιουσιακά στοιχεία μέχρι να μεταφέρετε τα χρήματα σε ένα άλλο κατάλληλο πρόγραμμα συνταξιοδότησης.\nΔεν υπάρχει καμία φορολογική κύρωση όταν πραγματοποιείτε μια ανατροπή του IRA ή μια μεταφορά από το διαχειριστή σε αξιωματούχο. Αφού το κάνετε, έχετε τον απόλυτο έλεγχο των χρημάτων, τη συνεχιζόμενη φορολογική επιβράδυνση, την επέκταση των επενδυτικών επιλογών και ενδεχομένως τη μείωση των τελών διαχείρισης λογαριασμών.\nΗ μετακίνηση των χρημάτων σε ένα Roth IRA μπορεί να είναι μια μεγάλη κίνηση, υπό την προϋπόθεση ότι μπορείτε να συναντήσετε δύο προϋποθέσεις. Πρώτον, το προσαρμοσμένο ακαθάριστο εισόδημά σας πρέπει να είναι μικρότερο από $ 100.000 για το έτος κατά το οποίο πραγματοποιείτε την ανατροπή. Δεύτερον, θα πρέπει να πληρώσετε φόρους επί των περιουσιακών στοιχείων που μετατρέπετε. Η ανοδική πορεία είναι σημαντική: παίρνετε αφορολόγητα, χωρίς φόρους αναλήψεις αν είστε άνω των 59 ετών και έχετε κρατήσει το λογαριασμό σας για τουλάχιστον πέντε χρόνια και έχετε τη δυνατότητα να κάνετε εισφορές στο IRA μετά την ηλικία των 70½ ετών χωρίς να χρειάζεται να πάρετε RMDs. Οι συνεισφορές σε ένα Roth IRA δεν εκπίπτουν από τη φορολογία, αλλά υπάρχουν λιγότεροι περιορισμοί στις αποσύρσεις.\nΤο 2009, μπορείτε να χρηματοδοτήσετε ένα Roth IRA με συνεισφορές μετά από φόρους σε ένα σχέδιο αποταμίευσης 401 (k), 403 (b) ή 457 - μπορείτε να πάρετε αυτές τις εισφορές και να τις μετατρέψετε σε ένα Roth IRA χωρίς φόρο, υπό την προϋπόθεση ότι η AGI είναι $ 100.000 ή χαμηλότερη. Δεν υπάρχει όριο για το ποσό μετατροπής. Παρεμπιπτόντως, το 2010, ο καθένας μπορεί να μετατρέψει έναν παραδοσιακό IRA σε ένα Roth IRA - ο περιορισμός AGI σε τέτοιες μετατροπές εξαφανίζεται.\nΤι γίνεται αν πρέπει να φρεσκάρετε μέσα από μια κατάψυξη 401 (k);\nΈνα "πάγωμα" είναι όταν ο εργοδότης σας μειώνει ή αναστέλλει τις αντίστοιχες συνεισφορές στο σχέδιο συνταξιοδότησης. Η FedEx, η General Motors και η Motorola έχουν πρόσφατα επιλέξει να το κάνουν αυτό. Η απάντηση: μην αφήνετε τις προσωπικές σας συνεισφορές. Εάν μπορείτε να το διαχειριστείτε, προσαρμόστε τη συνεισφορά σας 401 (k) σε ένα επίπεδο όπου αντικαθιστάτε αποτελεσματικά αυτό που συνέβαλε ο εργοδότης σας. Η εξοικονόμηση για συνταξιοδότηση πρέπει να παραμείνει μία από τις υψηλότερες προτεραιότητές σας.\nΕάν εξακολουθείτε να χρειάζεστε βοήθεια με την αναβάθμιση 401 (k), φροντίστε να αναζητήσετε συμβουλές από έναν επαγγελματία Certified Financial Planner ™.\nΜπορείτε να κάνετε πραγματικά χρήματα Λαμβάνοντας Έρευνες στο GlobalTestMarket;\nΑυτός ο 7χρονος "ανεμιστήρας Star Wars" έμαθε για τα χρήματα στον πιο χαλαρό τρόπο\nΆγιες μπανάνες. Αυτοί οι κωδικοι κώδικες κάνουν τόσα πολλά να φωνάω\nΌλοι εσείς οι μη αναχαιτιστές μπορούν να αρχίσουν να καταθέτουν τις φορολογικές επιστροφές σας σήμερα\nΑυτή η μη κερδοσκοπική εταιρεία θα σας πληρώσει κυριολεκτικά έως και 60 δολάρια μόνο για την εξοικονόμηση κάποιων χρημάτων\nΑδειάστε τις αποσκευές: 4 Ικανοποιητικές επιλογές αποθήκευσης αποσκευών για ταξιδιώτες\nΕδώ είναι ένας ακόμη λόγος για να βεβαιωθείτε ότι παίρνετε αρκετή βιταμίνη D


Οι Δον Κορλεόνε της παγκόσμιας διακυβέρνησης | ithacanet.gr\nΆρθρο | Σάβ, 12/11/2010 - 17:11\n«Το ενδεχόμενο να φύγει η νεολαία είναι ένα ζήτημα που αναπτύσσεται σε πολλές χώρες. Είναι σημαντικό να τους δημιουργήσεις κίνητρα, γιατί, όταν επιστρέψουν στη χώρα τους, θα έχουν αποκτήσει εμπειρία. Κατανοώ την απελπισία τους που μπορεί να αποφασίσουν να φύγουν για το εξωτερικό. Καλώς, όταν αποκατασταθεί η ομαλότητα και υπάρξει ανάπτυξη, θα επανέλθουν»\nήταν η απάντηση του επικεφαλής του ΔΝΤ. Με άλλα λόγια, είναι καλό και χρήσιμο που η απελπισία οδηγεί τους νέους μακριά από τη χώρα τους. Έτσι κερδίζουν σε εμπειρίες και γίνονται πολίτες του κόσμου.\nΗ στάση του αυτή στους κύκλους των ισχυρών επιχειρηματιών και πολιτικών της Γαλλίας και έτσι σύντομα αναρριχήθηκε στην πολιτική για να γίνει υφυπουργός Βιομηχανίας και Εμπορίου το 1991 επιλεγμένος από τον ίδιο τον Φρανσουά Μιτεράν. Τη θέση κράτησε έως το 1993 και έφυγε με καλά εδραιωμένη τη φήμη του στους βιομηχανικούς και άλλους επιχειρηματικούς κολοσσούς ως ο «δικός τους άνθρωπος» στο σοσιαλιστικό κόμμα και τις κυβερνήσεις του.\nΉταν τόσο ανοιχτοχέρης προς τους μεγαλοεπιχειρηματίες, ώστε ο Ερνστ-Αντουάν Σελιέρ, πρόεδρος τότε της μεγαλύτερης εργοδοτικής οργάνωσης στη Γαλλία, της MEDEF, είχε πει για τον Στρος - Καν τον Ιούλιο του 1998:\n«Μπορεί ο υπουργός των Οικονομικών μας να μην είναι ο ιδανικότερος του κόσμου, αλλά σίγουρα κάνει ό,τι του είναι δυνατόν για να μη δημιουργήσει προβλήματα στους επιχειρηματίες».\nΌπως συμβαίνει πάντα με τέτοιους τύπους, το όνομά του συνδέεται με ένα από τα μεγαλύτερα οικονομικά σκάνδαλα στην ιστορία της Γαλλίας. Πρόκειται για το σκάνδαλο της γαλλικής πολυεθνικής Elf Aquitaine, η οποία χρηματοδοτούσε αδρά το Σοσιαλιστικό Κόμμα της Γαλλίας, αλλά και πολιτικούς άλλων χωρών, όπως στη Γερμανία. Η έρευνα για το σκάνδαλο αυτό χαρακτηρίστηκε από την «Guardian» (12.11.2007) ως η\n«μεγαλύτερη έρευνα απάτης στην Ευρώπη από την εποχή του Δευτέρου Παγκοσμίου Πολέμου... Η Elf είχε μετατραπεί σε ιδιωτική τράπεζα για αξιωματούχους που ξόδευαν 200 εκατ. λίρες σε πολιτικές εκδουλεύσεις, ερωμένες, υψηλή τέχνη, βίλες και διαμερίσματα».\n«Στα δυο χρόνια της διακυβέρνησής του, ο κ. Ντουράο Μπαρόζο έχει διακηρύξει δυο “μεγάλες νίκες” στην πάλη του για υγιή δημοσιονομικά. Το 2002 περιέκοψε το έλλειμμα του προϋπολογισμού που κληρονόμησε από τις προηγούμενες κυβερνήσεις από το 4,4% στο 2,7% του ΑΕΠ, μόνο μέσα σε οκτώ μήνες. “Αμφιβάλλω αν κάποια άλλη χώρα στην Ευρώπη θα μπορούσε να πετύχει κάτι τέτοιο” υπερηφανεύεται. Τον περασμένο χρόνο κράτησε το έλλειμμα μόλις στο 2,8%. Πιστεύει επίσης ότι έχει εισαγάγει περισσότερες μεταρρυθμίσεις από οποιαδήποτε άλλη χώρα της Ευρώπης με πιο υγιείς οικονομίες».\nΤα στοιχεία είχαν καεί σε πυρκαγιά που κατέκαψε το αρχηγείο της Credit Lyonnais το 1998 στο Παρίσι. Η γαλλική κυβέρνηση, προκειμένου να χαθούν μια για πάντα τα ίχνη του σκανδάλου που οδηγούσαν σε πολιτικούς και στελέχη της δημόσιας διοίκησης, σαν τον Τρισέ, διασώζει την τράπεζα με 31 δισ. ευρώ και την ιδιωτικοποιεί. Έτσι κανείς δεν βρήκε ποτέ τίποτε για να ενοχοποιήσει κάποιον υψηλά ιστάμενο γι’ αυτό το σκάνδαλο, ενώ ο Τρισέ εξασφάλισε τη δική του ασυλία πηγαίνοντας στην Ευρωπαϊκή Κεντρική Τράπεζα για να συνεχίσει το θεάρεστο έργο του.